Саволлар 1. Ҳиндистоннинг иқтисодий ривожланишида металлнинг роли. 2. Қадимги Ҳиндистонда қулдорлик тузумининг хусусиятлари.\nИлм–фан тара ққ ий этиши\nМеъморчилик ва ҳайкалтарошлик .\nТаянч иборалар: Панини, Патанжали, буддавий супалар, пракрит, тили. Хандаса, брахми ва ороми езувлар, “Лалита вистара”. Саволлар\nМаурийлар даврида қандай ёзувлардан фойдаланилган Қадимги Ҳиндистонда яратилган меъморчилик обидалари номини келтиринг\nИлк буддизм ва унинг асослари.\n12. Милоддан аввалги I аср – милодий I асрда шимолий-ғарбий Ҳиндистон\nТаянч иборалар: Менандр, Шелсала, Се, Мауэс, Деметр, Катшрап, Аз I, “хинд-кхораштки тили”, чакра, Пурана манбалари, жина, ахимса, аскет, нирвана, Сидхартха Гаутама, Будда.\nСаволлар: 1. Милоддан аввалги I аср – милодий I асрда шимолий Ҳиндистонда чет эл истилолари якуни. 2. Илк буддизм асослари нимадан иборат\n13. Юнон-бақтрийларнинг Ҳиндистонга босқини\nАгфономлар, Фа Сянь, Монд қонунлари, Гана, Сангҳа, “Жатака”, пура, нигама, дурга, шрен, тетрадрахма, сигма, каршапани, суварна, сутра, шастри, свабхуми, сита, бхарез, грама, “Дхармасутра”, “Чиваравесту”, личхавий.\n1. Ҳиндистоннинг иқтисодий ривожланишида металлнинг роли.\n2. Қадимги Ҳиндистонда қулдорлик тузумининг хусусиятлари.\n10. Маурийлар даврида маданият\nЁзувнинг тарқалиши. Ҳиндистоннинг кўплаб вилоятларида топилган Ашока битикларига кўра, милоддан аввалги III асрдан бошлаб мамлакатда ёзув кенг ёйилган. Аммо, ёзувнинг бир неча аср олдин ҳам мавжуд бўлганлиги шубҳасиз. Талай буддавий асарларда мактуб жўнатиш, подшо фармонларини тарқатиш, котибларга мактабда ёзув ўргатиш ҳақида сўз боради. Панини грамматикасида “котиб”, “мирзо”ни тушунчасини англатган иборалар учрайди. Ашока фармонларида браҳми, оромий ва бошқа ёзувлар қайд этилган. Юнон тарихчиси Неархнинг маълумотларига кўра, Македониялик Искандар Ҳиндистонга қилган юришидан сўнг, битиклар ип-газламага тушириладиган бўлган. Одатда ёзиш учун палма барглари ишлатилган. Бироқ намгарчилик туфайли бундай ёзувлар бизга қадар етиб келмаган. Ўша давр ёзув санъатининг ягона гувоҳи қоя тошлардир. Милоддан аввалги III асрда браҳми асосий ёзув тизимига айланди. Олимлар орасида браҳми тилининг келиб чиқиши ҳақида турли фаразлар мавжуд. Уни Харанна, жанубий араб ёзуви, ҳатто юнон ёзуви билан боғлашади. Милоддан аввалги II асрга оид ёзувлар бир неча хил бўлган. Будда ҳаётига бағишланган «Лалита вистара» асарида (милодий I аср бошида) маҳаллий ҳинд ва ўзгача 64 хил ёзув ҳақида айтиб ўтилади.\nИлм–фан тараққий этиши. Маурийлар даврида илм – фан ривожланди. Бу даврда астрономия, геология, ҳандаса, адабиёт каби фанлар равнақ топди. Буддизм ва жайнизмга оид жуда катта адабий асарлар яратилди. Милоддан аввалги V-IV асрларда санскрит тили грамматикаси ҳақида ёзган машҳур ҳинд олими Панини яшаб ижод этди. Милоддан аввалги II асрда яна бир ҳинд олими Патанжали санскритнинг янги грамматикасини яратди. Бу иккала тилшунос олим маҳаллий лаҳжаларни яхши ўргандилар. Патанжали асарида пракрит тилига оид маълумотлар келтирилган. Улар асарларига кўра ўша даврда драматик асарлар ҳам ёзилган. Мазкур асарларда актёрлар, саҳна ва мусиқа асбоблари ҳақида баён этилади.\nМеъморчилик ва ҳайкалтарошлик. Бу даврдаги меъморчилик иншоотларининг аксарияти ёғочдан қурилганлиги сабабли, улар бизга қадар бутун ҳолда етиб келмаган. Вақт ўтиши билан бундай иншоотлар қурилишида тош ҳам ишлатила бошланди. Паталипутра қазишмаларидан шоҳ саройи ва устунли қаср қолдиқлари топилган. Милоддан аввалги III – II асрларга оид Санга ва Бхархутдаги буддавий супалар қизиқиш уйғотади. Ашока фармонлари ўйиб ёзилган устунларнинг тепа қисми ажойиб санъат ёдгорликларидан бири.\nПанини, Патанжали, буддавий супалар, пракрит, тили. Хандаса, брахми ва ороми езувлар, “Лалита вистара”.\nМаурийлар даврида қандай ёзувлардан фойдаланилган?\nҚадимги Ҳиндистонда яратилган меъморчилик обидалари номини келтиринг?\n11. Маурийлар даври диний оқимлари\nЖайнизм таълимоти. Бу таълимот милоддан аввалги VI асрда пайдо бўлиб, унга видахи (ҳозирги Биҳар) кшатрийларидан бўлган Вардхамана асос солди. 28 ёшида у ўгай ота хонадонини ташлаб кетиб, ўрмонда умр кечирди ва тарки дунё қилиб, ҳақиқатга эришишга интилди. У оддий ҳаёт тарзидан воз кечиб, ўзини азоб-уқубатларга дучор қилиб, очлик ва ташналик билан баданини чиниқтирди. Ҳиндистон вилоятларида тарғибот ишларини юритди ва атрофига кўплаб муридлар тўплади. Ҳиндистоннинг узоқ ўлкаларида ҳам унинг таълимот марказлари пайдо бўлди. У 80 йил яшади. Янги таълимот асосчисини Махавира, яъни “буюк қаҳрамон” ёки Жина - «ғолиб» деб атай бошладилар. Бундай фахрий унвон алоҳида ҳурмат эътиборга сазовор бўлган диний мураббийларга бериларди. Янги таълимот номи – жайнизм жина иборасидан келиб чиқди. Роҳиблар каби ҳаёт кечирган янги дин намоёндалари қаторига кўп сонли оддий ҳаёт кечирувчилар, яъни мол – мулки ва оиласидан жудо бўлмаган, жайнизм расм-русумларига амал қилувчилар қўшилдилар. Вақт ўтиши билан бу таълимот Ҳиндистоннинг нафақат маданий, балки ижтимоий ҳаётидаги муҳим ҳодисага айланди.\nЖайнизм таълимотига кўра бутун табиат жонли. Жайнлар гуноҳкор одам тошга айланиши мумкин бўлгани каби, пировардида тош ҳам инсонга айланиши мумкин деб ишонадилар. Бошқа диний таълимотлар сингари жайнизмнинг ҳам асосий мақсади диний қонун-қоидаларни амалда татбиқ этишдан иборат. Тарки дунёчилик танани бўйсундиришдан иборат. Жайн ахлоқ қоидаларининг муҳим хусусияти – ахимса, яъни бирор жонзотга зиён етказмасликдир. Жайн роҳиби жониворларни ўлдириш эмас, балки ногоҳ бирон ҳашаротга зиён-заҳмат етказмасликка интилди. Жайнлар, тўғрилик, вазминлик, ўғрилик қилмаслик каби 28 қоидага амал қилганлар. Оддий ҳаёт кечирувчи аҳоли учун бу қоидалар мажбурий бўлмаган.\nИлк буддизм ва унинг асослари. Дунёда кенг тарқалган буддизм динининг келиб чиқиши Гаутама номи билан боғлиқ. У аввало оддий фуқаро сифатида ҳаёт кечирган бўлса, сўнг тарки дунё қилиб, аскетлар турмуш тарзини қабул килади. Ҳаётни кузатиш ўрганиш, ва чуқур мушоҳада қилиш оқибатида у Будда, яъни «билимли», «маърифатли» номини олади. Гаутама – Будда ўз тарафдорларини тўрт муқаддас ҳақиқатни англашга даъват этиб, унга эришиш йўлларини баён қилади. Яъни у эътиқод, тўғри фикр, тўғри сўзлаш, тўғри ҳатти-ҳаракат, ҳалол йўл билан тирикчилик қилишни ташвиқ этган.\nБуддизм бошқа диний-фалсафий таълимотлар сингари шимоли-шарқий Ҳиндистонга, аввало Магадхага ёйилди. Оғир каста чеклашларига қарши чиққан, туғилишидан бошлаб инсонлар орасида тенгликка чақирган бу дин янги ижтимоий пиллапоянинг қуйироқ поғонасини эгаллаган савдогар ва бадавлат вайшийларга маъқул бўлди. Буддизм кшатрийлар учун ҳам мос эди.\nБуддавий жамоа–сангхага барча юқори варна намояндалари қабул қилиниб, бу унинг нуфузини яна ҳам оширди. Унга кирмаганлар Будда таълимотига кўра, жаннат имконидан маҳрум бўлардилар. Буддизм асосини Будда томонидан баён этилган тўрт олий ҳақиқат ташкил этади. Мазкур ҳақиқатларда Будда инсонлар бошига тушадиган азоблар сабабини кўрсатиб, инсон ҳаёти азобдан иборат деб, уларни ўйин – ҳавасга берилмасликка чақиради ва азобдан халос бўлиш йўлларини кўрсатади.\nСангхага қабул килинганлар ердаги ташвиш ва азоб-уқубатлардан озод бўлиб, нирвана – олий мақсадга эришишлари мумкин. Буддизмдаги аҳлоқий жиҳатларнинг жиддий аҳамияти тасодифий эмас. Маълумки, аҳлоқий омил инсон ҳаётида асосий ўрин тутади. Будда саккиз тамойилга чақиради: тўғри фикр, тўғри ҳулқ, тўғри ҳаракат, тўғри сўзлаш, тўғри тафаккур кабилар. Мазкур тамойиллар инсонларнинг асосий аҳлоқ мезон ва меъёрларини белгилайди. Будда эътиқодига кўра, дунёдаги барча мушкулотлар инсоннинг маънавий тубанлиги, дунёвий ҳирслардан воз кечолмаслигидан.\nСидхартха Гаутама Будда номи билан танилди. Аслида у қудратли Шакья қабиласи бошлиғининг ўғли бўлиб, дунё лаззатларидан воз кечиб, дарвешларча ҳаёт кечирган. Будда милоддан аввалги 563 йилда туғилиб, 483 йилда вафот этди.\nМаурийлар империясининг сўнгги даврини ўрганишда Ашока ҳақида буддавий ривоятлар муҳим аҳамият касб этади. Айниқса Ашоканинг умри охирида ҳокимиятдан четлаштирилишига оид маълумот кўп асарларда сақланган. Ашока бу вақтга келиб хазинани совура бошлаган. Манбаларда таъкидланишича, Ашока умрининг охирида Будда таълимотини янада кенгроқ ёйиш мақсадида буддавий роҳибларига кўплаб совға-саломлар жўнатган. Бунинг натижасида давлат хазинаси анча бўшаб қолган. Подшо аъёнлари тахт вориси унинг невараси Сампади императорнинг ҳаддан ташқари катта ҳайр – эҳсонлар қилаётганини етказаганлар ва бу ҳолга чек қўйишни талаб қилаганлар. Сампади буйруғига кўра, Ашока фармонларини бажармай қўйишадилар. Давлатни бошқариш ҳуқуқи Сампадига ўтиб, Ашока ўз ғояларини охиригача амалга ошира олмайди.\nМанбаларга қараганда, Ашоканинг буддавийларга ён босиши брахман ва жайнлар норозилигини кучайтиради. Жайнизм тарафдори бўлган Сампади эса йирик амалдорлар тарафидан қўллаб-қувватланади. Бу вақтда мамлакатда оғир молиявий вазият вужудга келади. Қўзғолонлар кўтарилиб, буддизмга қарши бўлган императорнинг рафиқаси малика Тшаракшита ҳам шоҳ душманларига қўшилади. Будда ривоятларига кўра, у хаста императордан тахтдан воз кечишини талаб қилади.\nМанбаларда Таксила қўзғалони ҳақида айтишларича, марказнинг улкан давлатни бошқаришга қурби етмай қолади ва оқибатда вилоятлар мустақиллик талаб қилиб, бош кўтаради. Ашока ворислари империя бутунлигини сақлаб қололмайдилар. Империя шарқий ва ғарбий қисмларга бўлиниб кетди. Ашока ўрнига Сампади ёки Дхараштра («худолар меҳрига лойиқ») тахтга ўтиради. Шундай сўнг Магадха тахтида хукмдорлар тез-тез алмашиниб турди. Маурийлар сулоласининг сўнгги вакили Брихадратха милоддан аввалги 180 йилда бош қўмондон Пушямитра томонидан тайёрланган фитна натижасида ўлдирилди. Ҳокимият Шунгалар сулосасига ўтди.\nПурана манбалари маълумот беришича, Маурийлар Магадха тахтида 137 йил ҳукмронлик қилганлар. Бу вақтда қадимий ҳинд жамиятида ўзига хос из қолдирган улкан ижтимоий-сиёсий воқеа ва ўзгаришлар юз берди. Бирлашган ҳинд давлатининг вужудга келиши, халқларнинг ўзаро муносабатлари ривожланиб, урф-одатларнинг бир-бирига таъсири ошди, чет мамлакатлар билан алоқалар кучайиб борди. Унинг маданияти жанубий-шарқий Осиё, шу жумладан, Шри-Ланкага ҳам етиб борди. Улкан кучга эга бўлишларига қарамай, Маурийлар ўз давлатларини сақлаб қололмадилар.\nҚадимги йирик империялардан бири – Маурийлар давлатининг парчаланиб кетишининг қатор ички сабаблари мавжуд. Ҳудудий жиҳатдан улкан бу давлат ўз ичига ижтимоий ва иқтисодий жикатдантурлича тараққий этган вилоятларни олган бўлиб, улар куч ва зўравонлик билан бирлаштирилиб, фақат сиёсий жиҳатдан ягона давлат бўлиб таркиб топган эдилар холос. Забт этилган ўлкалар ўз урф-одатлари, удумлари асосида яшайвердилар. Марказий ҳокимият йўлга қўйилган бошқарув тизими, кучли қўшин ва дхарма қонунларига таяниб идора қилинар, марказнинг кучсизланиши эса мустаккам бўлмаган бирликни бузилишига олиб келди.\nАшоканинг кучли ворислари бўлмаган. У ва унинг фаолияти ҳақидаги ривоятлар авлоддан-авлодга ўтиб борди. Бугунги кунда Ҳиндистон давлат байроғида Ашока устунларининг бирида тасвирланган Чакра – ғилдирак тимсоли бахт, улуғворлик ва абадий ҳаёт маъносини акс эттириб турибди. Сарнатх устунидаги тасвир эса бугунда герб сифатида қабул килинган. Сўнгги буддавий манбаларда Пушямитра буддавийликка қарши сиёсат олиб борган деб айтилган. Қадимги қўлёзмаларда унинг браҳманлик тарафдори эканлиги ҳақида маълумотлар бор. У тахтга ўтириш чоғида ведалар даврида кенг тарқалган одат – от қурбонлик қилиш маросимини ўтказади. Пураналар кўрсатишича, Пушямитра 36 йил ҳукмронлик қилган. Шунгалар сулоласи 100 йилдан ортиқ ҳокимият тепасида бўлди. Шундан сўнггина ҳокимият Канвалар сулоласи қўлига ўтди (милоддан аввалги 68-22 йиллар). Бу даврда марказдан ажраш – сепаратизм жараёни тез кечди. Кўплаб вилоятлар марказий ҳокимиятдан ажралиб чиқди. Улар ҳокимиятни 45 йил давомида ушлаб турдилар.\n12. Милоддан аввалги I аср – милодий I асрда\nМаурийлар даврининг охиридаёқ шимоли – ғарбий Ҳиндистон вилоятларининг кўпчилиги амалда марказдан ажралиб бўлганди. Кейинроқ бу вилоятлар юнонлар таъсирига тушиб қолди. Кўплаб ҳинд-юнон ҳукмдорлари орасида подшо Менандр (ҳинд анъанавий манбаларида - Милинда) ажралиб турарди. Чамаси бу ҳукмдор Будда динини қабул қилган ёки унга ҳомийлик кўрсатган. Давлат пойтахти Шакала – ҳозирги Сиалкат шаҳри бўлган. Унинг ҳукмдорлиги Гандхара, Арахосия, Панжобнинг баъзи туманларига ёйилганди. Милоддан аввалги I асрда Марказий Осиёдан шимоли-ғарбий Ҳиндистонга Хитой манбаларида Се қабилалари деб номланган сак қабилалари кириб келди. Саклар аввал ҳинд-юнон сулолалари билан тўқнашиб, улар қўл остига ўтган бўлсалар, кейинчалик ўз ҳинд-сак давлатини барпо қилдилар. Улардан энг машҳури Мауэс чамаси милодан аввалги биринчи аср ўрталарида ҳукм сурган бўлиб, Гандхара, Сват водийси ва тахминан Кашмирнинг бир қисми унинг қўл остида эди. Унинг вориси Аз «шоҳлар шоҳи» номига сазовор бўлди. Унинг давлатига Арахосия ҳам кирар эди. Милодий биринчи асрда майдонга ҳинд-парфия сулолалари чиқиб, шиддатли курашлар бошланиб кетди. Улардан Гондофор Гандхара, Арахосия (ҳозирги Афғонистоннинг бир қисми) ҳамда Сакастон, яъни саклар мамлакати (ҳозирги Сейистон) номи билан маълум бўлган Дрангиананинг бир қисмини қўлга киритди.\nМилоддан аввалги II асрда яшаб ҳукмронлик қилган Апполодот даври тангаларидаги чакра тасвири ушбу ҳукмдор будда динини қабул қилгани ёки унга ҳайриҳоҳлик қилганидан дарак беради. Милинда ҳукмронлиги даврида юнон қўшинлари Шарқий Ҳиндистонга юриш қилганлар.\nҲинд тарихчилари И.К.Синха ва А.Ч.Банержи ёзишича, Менандр қудратли ҳукмдор бўлган. У зарб этган тангалар ғарбда то Қобулгача, шарқда Матхура, ҳатто Бунделкхандгача етиб борган. Худди шу асрда ҳукмронлик қилган юнон шоҳи Деметр ерлари Ҳинд воҳаси билан чекланиб, «ҳиндлар ҳукмдори» номи билан машҳур бўлган. У тангаларни икки юнон ва ҳинд-кхораштхи тилида зарб этган дастлабки ҳукмдордир. Мамлакат шимоли-ғарбидаги сўнгги юнон ҳукмдор кушонлар шоҳи Кадфиз I томонидан (милоддан аввалги I аср) тахтдан туширилган.\nМенандр, Шелсала, Се, Мауэс, Деметр, Катшрап, Аз I, “хинд-кхораштки тили”, чакра, Пурана манбалари, жина, ахимса, аскет, нирвана, Сидхартха Гаутама, Будда.\n1. Милоддан аввалги I аср – милодий I асрда шимолий Ҳиндистонда чет эл истилолари якуни.\n2. Илк буддизм асослари нимадан иборат?\nМанбаларда Ҳиндистонга бостириб кирган юнон-бақтрийлар яванлар номи билан юритилади. Юнон тарихчиси Страбон ҳинд ерлари Менандр ва Бақтрия шоҳи Деметр томонидан бўйсундирилганлиги ҳақида маълумот беради. Пушямитра ҳукмронлиги ва Патанжали ҳаёти йиллари милоддан аввалги II аср ўртасига тўғри келади.\nШунгалар даврида ҳарбий масала ўта мураккаб муаммога айланди. Ҳинд муаллифи Патанжалининг «Махабхашя» асарида айтилишича, яванлар қўшини ҳинд шаҳарлари Сакету ва Мадхиямикани қамал қиладилар деб айтилади. Яванлар билан Пушямитра ворислари, жумладан унинг набираси Васумитра ҳам курашиб, улкан зафарларга эришди. Кейинчалик икки тараф ўзаро сулҳ тузади. Маълум бўлишича, юнон шоҳи Антиалкида шу мақсадда янги пойтахт – Видишудаги шоҳ Бхагбхадра саройига ўз элчисини юборади.\nМилоддан аввалги тахминан II аср ўрталарида Марказий Осиё вилоятларига қўшни яшайдиган қабилалар кириб кела бошлаганлар. Хитой маълумотига қараганда, хуннларнинг сиқуви остида ғарб томон ҳаракат қилаётган Юэчжи1 қабиласи мағлубиятдан сўнг жанубга йўл олган. Се-Саклар қабиласи билан тўқнашган. Саклар Помир довонлари, хусусан машҳур осма йўл ва Ҳиндиқушдан ўтишга муваффақ бўлганлар.\nТаксиладан топилган ҳинд ёзувларида Мауэс ҳукмдорлиги даврида Чукша шаҳрида Кшатрапа (Сатрап) бўлгани маълум қилинади. Ундан кейинги сулолалар тарихи қадимий тангалар асосида тикланган.\nМашҳур олим У.Тари ҳинд-сак шоҳларининг қуйидаги тадрижий рўйхатини келтиради: Вонон, Сиалирис, Аз I, Азилис, Аз II. Археологларнинг маълумотига кўра, Аз I ҳукмронлиги даврида давлат чегаралари анча кенгайган. Унга «шоҳлар шоҳи» деб ном берилгани унга кўп шоҳлар тобе бўлганидан далолат беради. Масалан, у Матхура ҳукмдори Сатран Риджували тангаларини нафақат бошқа шоҳлар каби юнон ва кхароштхи ёзувида, балки шу билан бирга брахми ёзувида ҳам зарб қилган. Сак сатраплари сулоласининг чегаралари Ҳиндистоннинг ғарб ва жанубига қадар чўзилган. Кўплаб асрлар мобайнида Ғарбий Ҳиндистонда Кардамак сулоласи ҳукмронлик қилиб, уларнинг маркази Уджайн шаҳри бўлган. Солномалар бу сулоланинг энг қудратли ҳукмдори Рудраман (милоддан аввалги 150-130 йиллар) бўлганидан далолат берадилар. Милоддан аввалги 150 йилда Жувагадхадаги қоя ёзувларида у ҳақида баъзи фикрлар баён қилинган. Уларда бу давлатнинг маданий ва сиёсий ҳаёти ҳақида муҳим маълумотлар мавжуд. Унинг ворислари ҳақидаги маълумотлар жуда оз. Тахт ворисларининг ўзаро низолари, турли қўзғолонлар ва кучли қўшни давлатларнинг доимий ҳуружлари ушбу давлатнинг парчаланишига олиб келди.\n14. Кушон империяси\nКушон империяси қадимги Ҳиндистон ва бутун қадимги Шарқдаги энг қудратли империялардан бири бўлиб, бир неча юз йиллик мобайнида осиёликларнинг сиёсий, иқтисодий ва ижтимоий тараққиётига сезиларли таъсир ўтказиб келган. Марказий Осиё қабилалари томонидан барпо этилган империя ҳозирги Ҳиндистон, Покистон, Афғонистон, Ўзбекистон, Қозоғистон, Қирғизистон, Туркманистон, Тожикистон ҳудудини эгаллаган эди. У ўша даврдаги – Рим, Парфия, Хитой каби буюк империялар қаторидан жой эгаллаган эди. Кейинчалик Гупталар қабул қилган давлатчилик тизими асослари айнан Кушон давлатидан мерос бўлиб қолган.\nБақтрияда қарор топган давлатлардан бирининг тангалари «Кушон Герай» деб номланган. Хитой солномачилари 100 йилдан ортиқ вақт ўтгач, Кушон Киоцюкю тўрт хонни бўйсундириб, ўзини Гуйшуан ҳукмдори деб эълон қилди деб ҳикоя қиладилар. У 80 йилдан ошиқ умр кўрди. Кужула Кадфиз тангалари Қобул, Таксила ва бошқа жойларда ҳам топилган. Бу тангаларнинг олд томонидан ҳинд-юнон шоҳи Гермей тасвирланган бўлса, орқа томонида эса, кхаронгхи хатида Кадфиз исми зарб қилинган. Кейинроқ у тўла мустақилликка эришди ва ўз номи билан тангалар чиқара бошлади. Дастлабки тангаларда «мулк эгаси» деб ёзилган бўлса, кейинроқ тангалар «шоҳлар шоҳи Кадфиз» ёзуви билан зарб қилинди.\nКадфиз 1 давридан сақланиб қолган ёзувлар унинг ҳокимияти Ҳиндистоннинг шимоли-ғарбий чегараларига ёйилганидан дарак беради. Бу маълумотларда дастлабки кушонларнинг вассаларини ҳам ҳиндлаштириш жараёни ҳақида хабар берилади. Унинг ҳокимияти кенг қулоч ёйганини археологлар топилмалари ҳам тасдиқлайди. Масалан, Таксиланинг ўзидан 2500 га яқин танга топилган. Улардаги шоҳ суръати милоддан аввалги I аср Рим императорлари Август Тиберий, Клавдийларнинг суръатларига ўхшаш. Демак, улар римликлар билан алоқа боғлаганлар. Кадфиз I тахтини унинг ўғли Кадфиз II ёки Вема эгаллайди. У ўз давлатини Ҳиндистоннинг ичкарисига – ҳозирги Панжоб, баъзи фаразларга кўра Уттар Прадешгача кенгайтиради, пул ислоҳати ўтказиб, тангаларни муомалага чиқаради. Бу бутун Марказий Шарқдаги илк барқарор пул бирлиги эди. Янги пул тизими Рим таъсирида пайдо бўлган деган тахминлар мавжуд. Тангалар оғирлиги 8 грамм бўлиб, улар Кушон давлати таркибидаги давлатлардан ҳам топилган. Пул тизимини бундай ислоҳ қилиш этник жиҳатдан турли-туман бўлган Кушон давлатининг иқтисодий юксалишида муҳим омил эди. Вема тангаларида кўпинча шоҳнинг меҳроб олдида тургани, орқа томонида эса Шиванинг муқаддас ҳўкиз – панда билан ёки ёлғиз ўзининг тасвири туширилганди. Айрим олимлар Матхурадаги тош ҳайкални айни шу ҳукмдор номи билан боғлайдилар. Покистонлик профессор А.Н.Дони «Кадфиз Кушон давлатининг асосчиси бўлса, Вема бу давлат бунёдкоридир» деб айтади.\nКушон империяси қадимги Ҳиндистоннинг машҳур ҳукмдорларидан бўлган Канишка даврида буюк ва қудратли давлат бўлди. Кўплаб ҳинд афсоналари ва ривоятлари Канишка исми билан боғлиқ. Канишка даврида Кушон империяси Хитой, Рим ва Парфия билан рақобатлашиб, бунда – Канишка ҳукмронлиги даврини аниқлаш энг жиддий муаммо бўлиб қолмоқда. Тадқиқотчиларнинг фикрича, бу давр II асрнинг биринчи чораги. Кўпчилик ғарб олимлари Канишка 78 йилдан сак эрасини бошлаган деб фикр билдирадилар.\nКанишка номи буддавий манбаларда ҳам учрайди. Ривоятларга кўра, у ўзининг илк шоҳлик даврида будда динини қабул қилган. Бу фаразни нумизматик, эпиграфик ва археологик далиллар ҳам тасдиқлайди. Бу шоҳнинг айрим тангаларида Будда тасвирланган. Пешовар – Канишка давридаги Кушон империяси пойтахти – Пушапурада, яъни давлатнинг шимоли-ғарбий қисмида Канишка эҳром ва катта ёғоч минора қурдирди ва у ерда баъзи буддавий ёдгорликларини жойлаштирди.\nШунга қарамай, бу даврда аҳолининг диний қарашлари ҳамон турли-туман бўлиб қолаверади. Бу вақтда бақтрия тили анча кенг ривожланиб, у тангалардан кхараштхи ёзувини сиқиб чиқарди. Афғонистон шимолидаги Сурх-Коталда ҳам Канишка даврига оид ёзув топилган. Унда сўз ибодатхона қурилиши ҳақида боради.\nСюан Цзян ёзишича, Канишканинг довруғи қўшни мамлакатларга ёйилган ва унинг ҳарбий қудратини барча тан олган. Бу даврда савдо-сотиқ, айниқса ташқи савдо яхши ривожланди ва шаҳар ҳаётида катта ўсиш сезилди. Кушон савдогарлари Шарқ ва Ғарб ўртасида воситачилик қилганлар. Кушонлар ўз аждодлари – ҳинд-саклар ва парфияликлардан баъзи давлат бошқарув шаклларини қабул қилиб олганлар. Сарнатхда топилган Канишка ёзувларида ҳозирги Банорас вилоятида шоҳ вакиллари – кшатрапа ва махакшатрапа мансабидаги амалдорлар кенгаши ҳақида айтилади. Исмларига қараганда, улар бақтриялик бўлганлар. Бу амалдорлар катта ҳокимият ва мустақилликка эга эдилар. Айниқса кшатрапалар Канишка ворислари даврида кучайдилар. Эпиграфик ёдгорликларга кўра, буюк саркарда бўлган Канишка 23 йил ҳукм сурган. Ҳарбий муваффақиятлари туфайли катта ҳудудларни қўлга киритди. У Кашмирни эгаллади. Хитой ва Тибет адабиётида унинг Сакета ва Паталипутра ҳокимлари билан жанги ҳақидаги ривоят сақланиб қолган. Канишка Парфия ҳукмдорини енгди. Хитойликлар билан бўлган уруш Қашқар, Хўтан, Ёркентни эгаллаш билан тугади. Буюк император Хо Ди (89-105 йиллар) даврида хитойликлар Марказий Осиёда ўз қудратини тиклаб олишга интилдилар. Лашкарбоши Бон Чао Канишкани мағлуб этганидан сўнг бир неча йил ўтгач, Канишка Хитойга юриш қилди. У Хитой шаҳзодасини қароргоҳида гаров сифатида сақлаган деган тахмин ҳам бор. Ҳиндистондан ташқари Афғонистон, Бақтрия, Қашқар, Хўтан, Ёркент ҳам Канишка империяси таркибига кирди. Ҳиндистонда Панжоб, Кашмир, Синд, Уттар-Прадеш (Шарқда то Банорасга қадар) унинг қўл остига ўтди. Бенгалия ва Бихарда ҳам у зарб этган тангалар топилган. Империянинг шарқий қисмини махакшатрапа ва кшатрапа бошқарганлар. Канишка пойтахт Пурушапур (ҳозирги Пешовар) да яшаган. Кашмирдаги Канишкапур шаҳри Канишка томонидан бунёд этилгани ҳақида тахминлар бор. Санъат ва адабиёт ҳомийси бўлган Канишка будда ибодатхонасини қуриш учун энг яхши меъмор ва бинокорларни жалб қилган. Унинг ўлимидан кейин кўп йиллар Хитой ва мусулмон сайёҳларини ҳайратга солиб келган Пешовардаги супа юнон меъморлари, хусусан, Агезила исмлии меъмор бошчилигида қурилган.\nСўнгги кушонлар. Тарихчи олимлар Канишкадан кейинги Кушон империяси ҳукмдорлари сулоласи қуйидаги тартибда ҳукм сурган деб ҳисоблайдилар: Васишка, Хувишка, Канишка II, Васудева II, Канишка III, Васудева III. Мадхура ва Санчи яқинида топилган ва 24-28 йилларга оид деб ҳисобланган ҳинд ёзувида Канишкадан кейин Васишка ҳукмдор бўлганлиги айтилган. Васудева ҳам узоқ йиллар ҳукм сурган. Унинг ёзувлари ва тангалари Панжоб ва қўшни вилоятлардан топилган. III асрда буюк империя майда давлатларга бўлиниб кетди. Васудева III давридаёқ Кушон давлатининг инқирозга учрагани аён бўлди. Унинг авлодлари қудратли Сосонийлар ва Эрон давлатлари билан кураш олиб борган. Айрим олимлар III асрнинг ўрталарида Шопур I (241-272) ҳукмронлиги даврида Кушон давлати Сосонийлар империяси таркибиги кирган деб айтадилар. Аммо X асрда яшаб ўтган араб тарихчиси Табарийнинг ёзишича, Сосонийлар шарқда Сейстон, Абрашаҳр, (Хуросоннинг бир қисми), Марв, Хоразм, Балх ва Хуросоннинг чекка ўлкаларигача эгаллаб олганлар. Марвдан Форсга қайтишда Кушон ва бошқа давлатлар ҳукмдорлари унга итоат қилишларини билдирганлар. Кушон империясининг сўнгги йиллари унинг ихтиёрида фақат Гандхара вилояти қолиб, шу тариқа қадим Шарқдаги энг йирик империя сиёсий майдонни тарк этди.\nКушон давлати қадимги давр маданияти ва сиёсий – иқтисодий ҳаётида ўзига хос из қолдирди. Бир империя таркибида турли халқларнинг бирлашуви, маданиятлар алмашувига олиб келди. Нафақат империя ичкарисидаги халқлар, балки ташқаридага Рим ҳамда Форс давлатлари билан ҳам алоқалар ўрнатилди. Империя турли анъаналар асосида ривожланди. Маҳаллий анъаналарни сақлаган ҳолда антик давр ютуқлари ҳам ўзлаштирилди. Империянинг этник жиҳатдан турлича бўлганлиги нумизматик тадқиқотлар билан ҳам исботланди. Бу давр тангаларида эрон, ҳинд, эллин ёзувлари учрайди. Бу топилмаларга кўра ҳинд маъбудалари орасида Шива, Махасена, Вишкху, Скандакумар исмлари кенг тарқалган. Кейинги уч исм Шиванинг ўғли ҳисобланган уруш маъбудаси Шиваитига тегишли. Канишка тангаларида Будданинг тасвири ҳам бўлган. Олд Осиё ва Эллин худолари Гелиос, Гефест, Селена алоҳида гуруҳни ташкил этади. Баъзи олимлар бу номлар турли-туманлиги мамлакатнинг тарихий жараёнига боғлиқ дейдилар. Бундан ташқари тангалар фақат пул бўлиб қолмай, балки ғоявий қурол вазифасини ҳам ўтаган. Чунки бу турли элатлардан иборат империяни бирлаштириш йўлларидан бири эди.\nЭпиграфик материаллар бу даврдаги диний вазият ҳақида далолат берувчи энг ишончли манбадир. Бу масканлардан тош ва қояларга ўйиб ёзилган маълумотлар кўплаб топилган. Кушонлар даврида ҳинд цивилизацияси марказий ва шарқий Осиёга тарқала бошлаган. Бу даврда илк бор буддизм Хитойга кириб борган (61-67 йиллар). Буддизмнинг Ҳиндистон ташқарисида тарқалиши унинг мазмун жиҳатидан ўзгаришига олиб келди. Канишка даврида мазкур дин моҳиятан ва шаклан тараққий этди. Бу оқим буддавий таълимотини мустаҳкамлашга қаратилган бўлиб, диний эркинлик йўлида иш олиб борган. Мазкур оқим ҳақидаги матхура ёзувида маълумотлар сақланган бўлиб, улар диний маросимлар ҳақида тасаввур ҳосил қилиш имконини беради. Бу каби ёзув гандхара санъати деб аталган. Чунки Будда ва Будхисата тасвирланган тошлардаги ёзувлар асосан Гандхара вилоятидан кўплаб топилган. Шунингдек, браҳманизм ҳам ўз мавқеини сақлаб қолган. Ёзувлардан маълум бўлишича, браҳманлар турли диний маросимлар ўтказганлар. Бу хусусда собиқ шўро, хусусан ўзбекистонлик археологларнинг далиллари диққатга сазовор. Сурх-Котал, Матхура ва Халчаён топилмаларини қиёслаб ўрганиш натижасида уларнинг фикралари ҳинд археологлари хулосаларига мувофиқ келди. Узоқ умр кўрган Кушон давлати бошқа давлатлар тизимига ҳам жиддий таъсир кўрсатди. Кушон ҳукмронлигида халқаро алоқалар ривож топди. Савдогарлар Миср, ҳатто баъзи Ғарб мамлакатларига ҳам етиб бордилар. Ўрта Ер денгизини Шарқ билан боғлаган Буюк ипак йўли ҳам айнан мана шу давлат ҳудудидан ўтган эди.\nБу давр Жанубий Ҳиндистонда савдо-сотиқ ривожланди, маданият юксалиб, шаҳарлар кўпайди. Хусусий ер эгалиги янада тараққий этди. Шоҳ ўз ерларидан бир қисмини хусусий шахс ва брахманларга инъом қилар, бундай ерлар солиқдан озод этиларди. Феодал тизим дастлаб Деканда шакллана бошлади. Ерни амалдорлар билан биргаликда деҳқонларга инъом қилиш ҳақида I аср Декан қўлёзмаларида қайд этилган. Ажанта, Амаварати ва Нагаржуникандада топилган машҳур ҳайкалчалар, илк тамил достонлари бизга Декан ва Жанубий Ҳиндистон аҳолисининг ҳаёти ва мамлакатлари ҳақида маълумотлар беради.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари PSY`нинг навбатдаги ижод намунаси YouTubeда машҳур бўлди\t12:51, 31 октябрь 2016\tЖанубий кореялик хонанда PSY нинг навбатдаги Gentleman номли клипи YouTubeда жуда машҳур бўлди, деб хабар берди “Lenta.ru” нашри. Бу ҳақда хонанданинг ўзи Твиттер саҳифасида хабар берган. Видеоролик PSYнинг расмий каналига 159 кун мобайнида миллиардлаб одамлар томоша қилган машҳур Gangnam Style клипидан бир йил кейин, 2013 йилнинг апрель ойида жойлаштирилган. Бу видео шу кунгача YouTubeдаги энг машҳур клиплардан бири бўлиб қолмоқда. 31 октябрь куни видеороликни томоша қилган фойдаланувчиларнинг сони 2,6 миллиардга етган.\nҲилола Ҳамидова янги қўшиғига Таиландда клип суратга олдирди(Фото)\tПокистонда машинанинг ғалати тарзда таъмирланиши ижтимоий тармоқ фойдаланувчиларини ҳайратга солди (Видео) Флоридада сайр қилиб юрган аллигатор сайёҳларнинг йўлини тўсди (Видео)\t“Ёқмаса кўрма!” Райҳон бошловчилигини танқид қилаётганларга муносабат билдирди\tАвстралияда асфальт қандай ётқизилади? (Видео)\tҚўли телефон билан банд бўлган хитойлик ҳайдовчи автобусни оёғида бошқарди (Видео)\tОтправить


Қўйларни урчитиш усуллари - Agronet.uz интернет портали\nМуаллиф Агроном 21.08.2018\nҚўйлар 8-9 ойлигида жинсий жиҳатдан етилади, шундай бўлса-да, уларни биринчи гал 1-1,5 ёшлигида қочириш тавсия етилади. Қўйларнинг жинсий қўзғалиш сикли ўрта ҳисобда 17 кун, куйикиши тахминан 24 соат, бўғозлик даври 144-148 кун давом этади. Қўйларни кўпчилик зотида жинсий активлик кузда, кунлар қисқаргандан кейин бошланади. Қўйлар кундуз куни қоронғи хонага бир неча соат қамаб қўйилса, жинсий қўзғалиши тезлашади. Қўйларда ташқаридан қараганда куйикиш белгиларини билиб бўлмайди, шунинг учун уларнинг куйикиши синовчи қўчқорлар ёрдамида аниқланади. Қўчқорнинг кўкрагига ҳар икки купда махсус бўёқ суртилади, шунда қочишга мойил қўйларни топиш осонлашади.\nҚўйларни кўпайтиришда қочиришнинг қуйидаги усулларидан фойдаланилади:\nЭркин қочириш — бунда қўйлар подасига қўчқорлар (20-25 бош қўйга битта қўчқор ҳисобидан) қўшилади. Қочиришнинг бу оддий усулида жуда кўп қўчқор керак бўлади. Наслчилик хўжаликларида қўзининг «ота-онаси» кимлигини аниқ билиш талаб қилинганлигидан бу усулни қўлланиб бўлмайди.\nҚўлда қочириш — бунда подага синовчи қўчқорлар қўшилиб, куйиккан совлиқлар аниқланади. Сўнгра улар махсус станокда қочирилади. Бунда ҳар 80-100 совлиққа биттадан қўчқор тўғри келиши лозим.\nСунъий уруғлантириш — зотли қўчқорлардан кенг фойдаланиш имкониятини туғдиради. Совлиқлар ва қўчқорларнинг яхши боқилиши қочиришнинг муваффақиятли ўтказилишида жуда муҳимдир. Қўйларни қочириш, бинобарин, қўзилатиш вақтининг ҳам амалий жиҳатдан аҳамияти катта. Қўйчилик хўжаликлари конкрет шароитларга қараб, қўйларни қишда ёки баҳорда қўзилатиши мумкин. Қишда қўзилатиладигаи қўйлар сентябр-октябр ойларида қочирилади. Январ-февралда туғилган қўзилар баҳорда қўйлар яйловга чиқариладиган вақтгача бирмунча ўсиб, ўт-ўланни еб ўзлаштира оладиган ҳолга келади. Шунда улар баҳорда туғилган қўзиларга қараганда яхшироқ ривожланади, жун ва гўштни ҳам кўпроқ беради. Қўйларни қишда қўзилатиш учун иссиқхоналар бўлиши ва кўп миқдорда сифатли озиқ тайёрлаб қўйилиши зарур.\nҚорамолчиликда урчитиш усуллари\nҚуёнлар билан муомала қилиш қоидалари


ТАСС: Россия Ўзбекистонга 12 та Ми-35 зарбдор вертолётини етказиб беради\nЎзбекистон Мудофаа вазирлиги ва «Рособоронэкспорт» Ми-35 русумидаги 12та жанговор вертолёт етказиб бериш борасидаги шартномани имзолади. Бу ҳақда “Россия ва Ўзбекистон: стратегик шерикликнинг 25 йили” кўргазмаси доирасида ТАСС мухбирига дипломатик манба маълум қилди.\n«12 та зарбдор вертолёт етказиб бериш тўғрисидаги шартнома имзоланди, жанговор машиналарни етказиб бериш 2018 йилда бошланади. Битим бўйича узоқ давом этган музокоралар ва унинг бажарилиши билан боғлиқ талаблар Россия ҳукумати раиси Дмитрий Медведевнинг яқинда Ўзбекистонга ташрифи мобайнида якунланди», – деди манба.\nУнинг айтишича, айни дамда Ўзбекистон пойтахтида «Рособоронэкспорт» делегацияси бўлиб турибди ва мудофаа вазирлиги ҳамда республика мудофаа саноати давлат қўмитасида музокаралар ўтказмоқда. «Россия мутахассислари республикага ўзбек томонининг таклифи билан келди. Ўтган йилнинг ноябрь ойида имзоланган ҲТҲ (Ҳарбий техник ҳамкорлик) тўғрисидаги шартномани ҳаётга татбиқ этиш масаласида амалий тадбирлар бўлиб ўтмоқда», – деди манба.\nРФ ва Ўзбекистон ўртасида ҲТҲ тўғрисидаги шартнома 2016 йилнинг ноябрида Москвада имзоланган бўлиб, ҳарбий техник соҳадаги ўзаро ҳамкорликни янада чуқурлаштиришни, жумладан республика Қуролли кучларни истиқболдаги қуроллар ва ҳарбий техника билан таъминлашни ўз олдига мақсад қилиб қўйган.\nМи-35М транспорт жанговор вертолёти бронетехникаларни йўқ қилишга ва қуруқликдаги қўшинларни қўллаб-қувватлашга, шунингдек шахсий таркибни ташишга, жароҳат олганларни эвакуация қилишга ва бошқа вазифаларни бажаришга мўлжаланган.


Халқнинг эътирофи бу!\nПойтахтда ўтадиган навбатдаги анжуманда қатнашиш учун Астанага келиб, аэропортдан ташқарига чиқарканман, қисқа вақтда шунча ўзгаришлар рўй берганидан лол қолдим. Янги бинолар қад ростлаган. Йўллар, машина тўхташ жойлари, ҳамма-ҳаммаси янгиланган.\nЭКСПО-2017 кўргазмаси арафасида очилиб, “Дунёда тенги йўқ”, деб баҳо берилган янги аэропорт ҳақида шундай таассуротлар олдим.\nПарламент депутатлари янги аэропортга Элбоши номини бериш ташаббуси билан чиққанини эшитиб, беҳад хурсанд бўлдим.\nБошқача бўлиши мумкин ҳам эмас. Сариарқа даласида янги шаҳар қуриб, ҳар бир иншоотига ўз меҳрини берган инсондан бошқа кимнинг номини қўйиш мумкин?\nБугунги кунда дунёдаги энг фойдали, сарф-харажатни кам талаб қилиб, мўл фойда келтирадиган ва жадал ривожланаётган соҳалардан бири туризмдир. Бу соҳада харж миқдори бор-йўғи 3 фоизни ташкил қиларкан. Туристларни жалб этишнинг ўзи алоҳида мавзу. Саёҳатчиларнинг сиёсий барқарор, инфратузилмаси такомиллашган, дунёга донғи кетган жойларга бориши сўзсиз.\nБу борада давлат номини брендга айлантиришнинг моҳияти зўр. Шу билан бир қаторда, таниқли инсонлар чиққан жойлар туристларни ўзига кўпроқ жалб қилади.\nХудога шукр, бугунги кунда мамлакатимиз мавқеи жаҳон давлатлари орасида кундан кунга ортмоқда. Қозоғистон Республикаси деганда етук сиёсатчи\nН. Назарбаев сиймоси кўз олдимизда гавдаланади. Бу эса Элбошининг мавқеи ҳам давлат равнақига хизмат қилмоқда, деган сўздир.\nБу борада жаҳоннинг етук олий ўқув юртлари: Кембриж ва Гарвард билан бир қаторга кўтарилган Назарбаев университетини, Назарбаев заковат мактабларини мисол тариқасида келтириш мумкин.\nНафақат ўз давлатимизда, балки дунёнинг кўплаб мамлакатларида Президентимиз Н. Назарбаевнинг номи берилган кўчалар, бинолар, истироҳат боғлари ва бошқа ижтимоий иншоотлар бор. Туркиянинг тўрт шаҳрида Элбошимиз номи қўйилган кўчалар бўлса, Голландия ва Японияда лола ҳамда хризантеманинг янги навлари “Президент Назарбаев” номи билан аталади.\nЖаҳонда ўз таниқли фуқаролари ва давлат арбобларининг номини жойларга бериш тажрибаси бор. Шу қаторда АҚШ пойтахтига илк Президент Жорж Вашингтон исми берилганлигини алоҳида таъкидлаш керак. Ўзбекистон Республикасининг Тўнғич Президенти Ислом Каримов номи Тошкент аэропортига берилса, Ашхободдаги аэропорт Сапармурод Туркманбоши номи билан аталади.\nШундай экан, Астана халқаро аэропортига Н. Назарбаев номининг берилиши халқнинг эътирофи ва муддаосидир.\nАлишер СОТВОЛДИЕВ. “Жанубий Қозоғистон”, 2017-06-22, 11:57 300


35893 Ўқиш режими + -\nСайтлардан бирида “Бўш вақтингизни қандай ўтказасиз?” деган сўровнома ўтказилди. Уч ярим минг киши бу саволларга жавоб берган. Китоб ўқийман деганлар ҳар тугул кўпроқ, қарийб минг киши, 27 фоизни ташкил қилади. Ижтимоий тармоқлардан фойдаланувчилар эса 1567 нафар киши бўлиб, 45 фоизни ташкил қилади. Бўш вақти йўқ инсонлар 10 фоизни, телевизор кўрувчилар 3,2 фоизни, ҳеч нарса қилмайдиганлар эса қарийб 9 фоизни ташкил қилади. Энг ачинарлиси, спорт билан шуғулланувчилар сони 2,5 фоизни ташкил этишидир. Айнан сўровноманинг мана шу жойи мени таажжублантирди.\nСпорт билан шуғулланмаслик саломатлигимизни ўйламаслигимиз эмасми? Абу Али ибн Сино: “Бадантарбияни тарк этган одам аксари хароб бўлади. Зеро, ҳаракатсиз қолган аъзолар қуввати камаяди”, дея бежиз айтмаган.\nДинимиз инсонларни ҳам руҳий, ҳам жисмоний тарбияга даъват этади. Инсоннинг ҳам руҳан, ҳам жисмонан соғлом бўлиши дини ва дунёси учун манфаатли эмасми?! Пайғамбаримиз Муҳаммад алайҳиссалом ҳам сизу бизни ҳам руҳан, ҳам жисмонан соғлом ва бақувват бўлишга тарғиб этиб, шундай марҳамат қилганлар: «Кучли мўмин кучсиз мўминдан яхшироқ ва Аллоҳга маҳбуброқдир, лекин ҳар иккисида ҳам яхшилик бор. Сенга фойдали бўлган ишларга ҳарис бўлгин ва (ишингда) Аллоҳдан ёрдам сўрагин, лекин ҳаргиз ожизланмагин!» У зотнинг ўзлари бу борада ибрат намунаси бўлганлар. Пайғамбаримиз алайҳиссалом аёллари Оиша онамиз билан югуриш бўйича мусобақа ўйнаганларида 53 ёшдан ўтган бўлган. Кейинроқ яна бир мусобақа ўйнаганларида ёшлари ундан ҳам катта бўлган. Ҳатто муҳим топшириқларни бажаришни истаган ёш саҳобаларни аввал кураштириб кўрганлар. Ким ғолиб чиқса, ўша саҳобага ишониб зарур топшириқни берганлар.\nЭътиқоди кучли инсоннинг бадани, жисми соғ, чиниққан бўлса, ҳар қандай машаққатларга дош бера олади. Ҳаётдаги турли воқеа-ҳодисалар олдида қўрқувга тушмайди, ўзини бу ишлар олдида ожиз санамайди. Бундай инсон ожиз, иккиланган, журъатсиз инсондан афзал эмасми?\nАлбатта афзал! Бундай инсонлар ҳаёт қувончларидан баҳра ола билади. Тиббиётчилар таъкидлашича, ҳаёт қувончларидан бебаҳра инсонлар доим кимлардандир норози ҳолда юраркан. Бу ҳолат эса уларнинг қонида турли иллатларни юзага келишига сабаб бўларкан. Ўз-ўзини ҳимоя қилолмайдиган, фақат ўз қобиғига ўралиб қолган одамлар бахтсиз ҳодисаларга кўпроқ учраши кузатиларкан.\nИнсонларнинг хасталикка чалинишига асосан беш нарса сабаб бўлар экан. Мана шу сабаблардан бири камҳаракатлилик экан. Олимлар уни “XXI аср хасталиги” дейишмоқда. Бир жойда соатлаб ишлаш, камҳаракатлилик, асабийлик кўп касалликларни келтириб чиқарар экан.\nДарҳақиқат, ҳозир деярли пиёда юрмаймиз. Уловимиз бузилса, “Пиёда юриш жуда ғалати бўларкан” дея юргимиз келмайди. Икки бекатга ҳам автобусда борамиз. Маршуткада манзилимизга яқинроқ жойда тушамиз. Сал нарироқда ёки берироқда тўхтаса, жаҳлимиз чиқиб пулини тўлаганман, айтган жойимга ташла, дея дўқ урамиз. Икки қадам пиёда юришга эриниб шунақа томоша кўрсатамиз. Бадантарбия қилишга вақтим йўқ, деб баҳона қиламиз, аммо соатлаб телефон ўйнаймиз, интернетда ўтирамиз. Ўзимизни ўзимиз шу тахлит алдаймиз, саломатлигимизга бепарво бўламиз. Аммо кундалик ҳаётини тартибга солган одам керакли нарсаларга вақт топади, соғлом турмуш тарзига эришади, спорт билан мунтазам шуғулланади.\nМутахассисларнинг фикрича, спорт билан мунтазам шуғулланиш узоқ умр кўришнинг оддий йўлидир. Тана чиниқади, мускуллар тез чарчамайди. Нерв-эндокрин, юрак-қон томир, нафас олиш каби муҳим аъзолари иш фаолияти ортади. Танадаги тўқималар янгиланишига, унинг ёш, соғлом, тетик сақланишига сабаб бўлади. Машқлар орқали қон айланиши тезлашади, мияга кислород боради, мушаклар кучайиб, бўғимлар ҳаракатини таъминлайди, руҳий таранглик йўқолади, энергия ортади. Юрак клапанлари, мускуллари яхши ривожланади, унинг ҳажми бошқаларникига қараганда каттароқ бўлади. Ўпканинг тириклик сиғими ортади. Нафас олиш, қон айланиш аъзолари яхши ривожланади.\nКун бўйи меҳнат қилиб, ишхонадан чарчаб чиққанингизда дарров автобус ёки метрога шошилманг, йўлнинг бир қисмини пиёда босиб ўтинг. Бу ҳам спорт турларидан бири. Пиёда юриш одамни тинчлантиради, чарчоқни олади. Пиёда юриш юрак томирларини, нафас олишни, асаб тизимини машқ қилдиради.\nЭрталаб ишга кетаётганда пиёда юриш учун жуда қулай. Бу вақтда ҳаво тоза бўлади. Одам кечаси ухлаб дам олгани учун эрталаб чарчамасдан 30-40 дақиқа яёв юра олади. Ўпка чуқур кентиляция қилинганда қон кислородга бойийди, ички аъзолар қон билан яхши таъминланади.\nҲар куни эмас, кунора бўлса ҳам 30-60 дақиқа спорт билан шуғуллансангиз, соғлом бўлишингиз учун етарли. Камроқ ўтириш, кўпроқ ҳаракатланиш керак. Агар касбингиз ўтириб ишлашни тақозо этса, ҳар соатда камида беш дақиқа танаффус қилинг. Бу вақтда турли енгил машқлар бажариб, елка, бел, оёқлар чигилини ёзинг.\nБАА ЛИК БИРИНЧИ КОСМОНАВТ “КОСМИК” НАМОЗИНИ ВИДЕОГА ТУШИРИШНИ НИЯТ ҚИЛДИ\nКимнинг отаси зўр?!\nАсри саодатда яшаб ўзлари Иймон лаззатила давр сурдилар. Саҳобалар жами йиғилиб бир кун Оталар шаънидан суҳбат қурдилар. «Менинг бобом фалон давоми...\n22:26 / 04.02.2017 2200\nОхиратга қолган дийдор\ngallery linkfile ids6023,5960,5959,5951,5871,5868,5806,5807 Аллоҳ Аллоҳ Қанчалар оғир мусибатга учради диним, халқим. Диним Шохларингдан бир шох синди Ўзбегим Фахринг, ифтихоринг бугун давоми...\n22:41 / 04.02.2017 6757\nШайх Муҳаммад Содиқ Муҳаммад Юсуф ҳазратларининг набираларидан видеолавҳа\n12:26 / 18.03.2015 23521\nБир пиёла сут\nМУСЛИМА АЁЛЛАРдан бўлсангиз... МУСЛИМА ҚИЗ ўз отаси учун Жаннат эшикларини очади. МУСЛИМА РАФИҚА Эрнинг эътиқод ва иймонини тўлдиради. МУСЛИМА ОНА Жаннат унинг давоми...\n07:42 / 21.01.2017 1521\n12:36 / 12 август 831\nМени ўйлантирган яна бир ҳақиқат\n17:06 / 11 август 37\nАёл ўзини илмий жиҳатдан етиштириши керак эмасми?\n20:00 / 10 август 530\nОилавий муносабатлардаги муаммолар: сабаб ва ечимлар\n12:50 / 10 август 66\n12:50 / 10 август 53\n11:17 / 14 январь 79663


Мақолалар Июн 2015 йилда » "Табиат ва хаёт" газетаси тахририяти расмий веб-сайти\nБугун Жаҳон чўлланиш ва қурғоқчиликка қарши кураш куни\nЎзбекистон Бирлашган Миллатлар Ташкилотининг Чўлланиш ва қурғоқчиликка қарши кураш конвенциясини 1994 йил 7 декабрда имзолаган ва у Ўзбекистон Республикаси Олий Мажлиси томонидан 1995 йилда ратификация қилинган. Ҳукумат қарорига мувофиқ Конвенция доирасидаги мажбуриятларни бажариш бўйича фаолиятни мувофиқлаштириш Ўзгидрометга юклатилган.\nШуни таъкидлаш лозимки, чўлланиш ва қурғоқчилик жараёнлари замонавий жиддий экологик таҳдидлардан бири бўлиб, ана шу табиий ва техноген ҳодисаларга қарши кураш зарур чоралар кўришни талаб этмоқда. 1995 йилда БМТ Бош Ассамблеяси 17 июнни – Жаҳон чўлланиш ва қурғоқчиликка қарши кураш куни деб эълон қилди. Бундан мақсад – жамоатчилик эътиборини чўлланиш, ерлар таназзули ва қурғоқчиликнинг халқаро ҳамжамият учун хавфи ортаётганига жалб этишдир. Шу куни бутун дунё бўйлаб ерлар деградацияси муаммолари, уларни ҳал этиш йўллари тўғрисида хабардорликни оширишга қаратилган турли тадбирлар ўтказилади.\nҲозирги кунда чўлланиш ва қрғоқчилик жиддий экологик ташвишлардан биридир. Ҳар йили қурғоқчилик ва чўлланиш натижасида 42 млрд. АҚШ доллари миқдорида қишлоқ хўжалиги маҳсулотлари нобуд бўлади. Чўлланиш ва қурғоқчилик мавжуд бўлган ҳудудларда 1.5 млрд аҳоли истиқомат қилади. Бу табиий ва техноген ҳолатлар зудлик билан зарур чораларни кўрилишини талаб этади, деб ёзади www.12news.uz сайти.\nСанаси: 17-06-2015, 20:16;\nГолландияликлар ўзи битиб кетадиган бетон ўйлаб топишди\nkun.uz интернет сайтида ёзилишича, Голландиялик микробиологлар ёриқлари ўзи битиб кетадиган бетон ўйлаб топишди.\nОдатда темир-бетонни эксплуатация қилиш давомида уларда кичик ёриқлар пайдо бўлади. Улар орқали бетон ичига сув ўтади ва биноларнинг металл конструкцияларининг занглашига олиб келади. Бунинг оқибатида улар мўрт бўлиб қолади. Борган сари занг кўпайиб, бетон ёрилишига ва ўпирилишига олиб келади.\nОлимлар янги материални ўйлаб топиш учун вулқонлар ва Мисрнинг Вади-Натрун деган жойидаги каби содали кўллар олдидаги тошларда яшовчи Bacillus туридаги бактериялардан фойдаланишди. Бу бактериялар сув ва нордон сутсимон калций билан аралаштириб, бетонга қўшилади. Бетонда ёриқ пайдо бўлганда ёриққа тушган сув бактерияларни жонлантириб юборади. Бу бактериялар 200 йил давомида тинч ҳолда яшашлари мумкин. Бактериялар сувдаги тузни ютиб, калцит ишлаб чиқаришни бошлайди. Айнан шу калцит қатмламлари ёриқларни тўлдиришга имкон беради. Бунинг учун уч ҳафта талаб этилади.\nЁриқнинг узунлиги аҳамиятга эга эмас, бироқ унинг эни муҳим роль ўйнайди – жараён самарали кечиши учун у 0,8 мм дан ошмаслиги керак.\nУшбу ихтиронинг муаллифи, Голландиянинг Делфт техника университети олими Хендрик Мариус Йонкерснинг айтишича, ушбу технологиядан қурилган иморатларни таъмирлашда ҳам фойдаланиш мумкин. Бунинг учун бактерияларни сақловчи сув эритмасини эски биноларнинг деворларига пуркаб чиқиш лозим.\nЙонкерснинг айтишича, бу бактерияларга эга биобетон иссиқлик ва совуққа чидамли бўлиб, у ерости иморатлари, автомобиль йўллари ва нефть вишкаларини тегишли равишда сақлаш учун ҳам жуда самарали ҳисобланади.\nСанаси: 17-06-2015, 19:57;\nТАБИАТ БАЙРАМИ\tёки ОЛАМНИ АСРАНГ, ДЎСТЛАР!\n5 июнни Бутунжаҳон атроф-муҳитни муҳофаза қилиш куни сифатида нишонлаш 1972 йилнинг июнида Стокгольм анжуманида атроф-муҳит муаммолари бўйича қабул қилинган резолюцияга мувофиқ муҳим санага айланган. Бу кун Бирлашган миллатлар ташкилоти учун дунё ҳамжамияти эътиборини атроф-муҳит муаммоларига жалб қилиш, атроф-муҳитни муҳофаза қилишга қаратилган ҳаракатларни бирлаштириш мақсадини ўзида мужассамлаштирган.\nБу кун - ҳар бир инсон қалбида атроф-муҳитни муҳофаза қилишга ўз ҳиссасини қўшиш, табиатни севиш, асраш, ардоқлаш истагини уйғотиш, оддий қилиб айтганда, табиат билан инсон ўртасида девор эмас, юракни қўйиб яшаш кераклигини эслатадиган, англатадиган муҳим сана!\nАсосан, дунё давлатлари ва халқлари ўртасида хавфсиз атроф-муҳитни яратиш - фаровон келажакка эга бўлишнинг асосий омили эканлигини тан олиш йўлида ҳамкорлик алоқаларининг фойдалилигини тушунтиришдан иборат.\nБу сана Ўзбекистон ҳудудида ҳам анъанавий равишда ҳар йили кенг нишонланади. Навоий шаҳридаги Амфитеатр майдонида 5июнь куни ташкил этилган навбатдаги Экофестиваль ҳам худди ана шу миссияга хизмат қилганлигини алоҳида эътироф этиш мумкин. Табиатнинг ноёб ўсимлик ва ҳайвонот дунёси кўргазмалари, экологик муаммоларни бартараф этиш йўлида амалга оширилаётган ишлар намойиши ана шу байрамда ўз ифодасини топди.\nВилоят ҳокими томонидан тасдиқланган экофестивални ўтказиш тадбирларига асосан ташкил этилган мазкур байрамда вилоятдаги йирик саноат корхоналари, турли ташкилот ва муассасалар, олий ўқув юртлари, коллеж, академик лицей ҳамда мактаблар, маҳаллалар иштирок этди.\nАмфитеатр майдони байрамона безатилиб, тадбирга ташриф буюрганлар мусиқа садолари остида табиатнинг ноёб мўъжизаларини- табиат манзаралари, тарихий обидаларимиз, архитектура ёдгорликларини акс эттирувчи расмлар, фотоэкспозициялар, плакатлар, гуллар ва қушлар кўргазмасини мароқ билан томоша қилдилар.\nНавоий шаҳар ҳокими Н. Аҳатов тадбир иштирокчиларини атроф-муҳит муҳофазасига бағишланган муҳим сана билан табриклади.\nВилоят табиатни муҳофаза қилиш қўмитаси раиси Ш. Худойқулов бугунги глобаллашув жараёнида табиатни, атроф-муҳитни асраш муҳим аҳамият касб этиши, фуқароларнинг экологик билим ва маданиятини ошириш долзарб вазифа эканлиги, табиатни асраб-авайлаш ҳар бир фуқаронинг Конституциявий бурчи эканлиги ҳақида тўхталиб, барчани атроф-муҳит мусаффолигини сақлашга, табиат бойликларини исроф қилмасликка даъват этди.\nДастлаб Амирликларнинг Йўрға тувалоқни асраш маркази ( ЕССН) да ноёб қушнинг антиқа тухуми диққатимизни тортди. Бирлашган Араб Амирлиги Бош вазири, Дубай амирлигининг ҳокими Шайх Муҳаммад Бин Рошид Ол Мактум жаноби олийлари ташаббуси билан 2008 йилнинг апрель ойида Кармана тумани “Маликчўл” массиви ҳудудида халқаро ҳамкорлик асосида ташкил этилган мазкур марказда Ўзбекистон Республикаси “Қизил китоби”га киритилган йўрға тувалоқ қуши кўпайтириляпти. Инкубация цехларидан чиқарилган бу ноёб қушлар сони йилдан-йилга кўпаймоқда.\n-Ҳақиқатан бу қуш жуда ноёб ва ўзига хослиги билан ажралиб туради,- дейди мазкур марказ директорининг ўринбосари Рустам Тўхтамуродов.- Бу қушларга қараб ўзимиз ҳам завқланамиз. Франциялик мутахассис Аделин Кадетнинг бу ноёб жониворларни меҳр билан парвариш қилишига гап йўқ. Марказнинг мақсад ва режалари аниқ. 2012 йилда бор-йўғи 23 та йўрға тувалоқ табиатга учирилган бўлса, бу рақам ўтган йили 700 тани ташкил этди, жорий йилда эса 2000 тадан ошиқроқ йўрға тувалоқни табиат қўйнига учириш режалаштирилганлиги мазкур қушни сунъий кўпайтириш дастурининг самарали амалга оширилаётганлигидан далолат беради.\nЭкофестиваль кўргазмаларидан Навоий Машинасозлик заводи цехлари ҳам муносиб ўрин эгаллади, десак муболаға бўлмайди. Антиқа ва ноёб гуллар растаси кишини беихтиёр ўзига чорлайди. Хўжалик ишлари бўлим мудири Дилбар Саидова гуллар билан таништиришни бошлайди:\n- Инсон меҳри билан тошларда ҳам гул унишини барчамиз жуда яхши биламиз. Бугун 50 дан ортиқ гулларимизни намойиш қилгани келганмиз . Мана бу гул Мостера деб номланади. У асосан Ҳиндистонда ўсади. Сансевьеранинг асл ватани Жанубий Америка, пуансеттия ( Ҳиндистон), Вашин пальмаси эса ( АҚШ)да кўп учрайдиган гул ҳисобланади. Барчаси ҳозир бизнинг шароитга мослашиб, парвариш қилинмоқда.\nНавбатдаги кўргазма павильонида НМЗнинг темирчилик цехида тайёрланган маҳсулотлар ва ремонт механика цехида метал қолдиқларидан ясалган асбоб-анжомлар ва гулдонлар ҳам ўзига хослиги билан ажралиб турди. Бекзод Ҳамроев, Сергей Мякишев, Шуҳрат Саидовларнинг жамоада қўли гул ишчи сифатида ўз ўрни, ҳурмати борлиги кўргазмадан жой олган маҳсулотларидан кўриниб турибди.\nНавоий шаҳар тиббиёт бирлашмасининг жонли бурчаги ва гуллар аллеяси яна ҳам бой ва бетакрорлиги ҳам эътиборга лойиқ. Денгиз чўчқаси, Тинчлик рамзи -оқ кабутар, ранг-баранг қуёнлар фестиваль иштирокчиларининг энг севимли жониворларига айланишди. “Аёл бахти” деб номланган ноёб гул табассумида ва бир-биридан гўзал сайроқи қушчаларнинг чуғурида хўжалик ишлари бўйича бошлиқ ўринбосари Сайёра Турниёзованинг атроф муҳит мусаффолигини сақлаш мустаҳкам саломатлик кафолати эканлигини кенг тарғиб қилаётганлиги, соҳа жонкуяри эканлиги мужассамлашган эди.\nНавоий шаҳридаги 17-умумтаълим мактабида ташкил этилган “Экология” тўгараги ўқувчилари томонидан кўргазмага тақдим этилган матога тикилган гуллар, “Қизил китоб” макети, турли жониворларнинг суратлари тикилган паннолар ёшларнинг табиат бойликлари ҳисобланган ўсимлик ва ҳайвонот оламини асрашга иштиёқлари баландлигидан далолат бериб турибди.\n-Ёш экологларимиз табиат қўйнида бўлиб, гербарийлар йиғишга, жонли табиатни мўйқалам ёрдамида қоғозга туширишга одатланишган,- дейди фахр билан мактаб директори ўринбосари Тошпўлат Орипов ўқувчиларнинг ижодий ишларини кўрсатаркан.\nАбдулла Қодирий номидаги Ахборот –кутубхона маркази томонидан ташкил этилган табиатни асрашга оид, табиатнинг ноёб флора ва фаунаси, дунё табиати ҳақидаги китоблар кўргазмаси тадбирга ташриф буюрган катта-ю кичикка манзур бўлди.\n-Китоб- барчамизнинг энг яқин дўстимиз- дейди вилоят табиатни муҳофаза қилиш қўмитаси тарғибот гуруҳи масъул ходими Зубайда Душанова.- Китоблар кўргазмасидан соҳамизга оид китобларни топганимдан жуда хурсандман. Аҳолининг экологик маданиятини ошириш йўлидаги тарғибот ишларида бу китоблар албатта асқотади, деб ўйлайман.\nЭкофестиваль ҳақиқий табиат байрами сифатида кенг нишонланди. Байрамга ташриф буюрган ҳар бир иштирокчи елкасида атроф-муҳит мусаффолигини таъминлашга ҳисса қўшиш, оламни асраш масъулияти борлигини яна бир карра ҳис этди.\nВилоят спортчиларининг ҳамда бадиий ҳаваскорлик жамоаларининг дастурлари ҳам байрамга ўзгача файз киритди.\nТадбир якунида фаол иштирокчилар вилоят табиатни муҳофаза қилиш қўмитасининг махсус Дипломлари ва эсдалик совғалари билан тақдирланди.\nСанаси: 7-06-2015, 20:45;\n"Табиат ва ҳаёт" газетаси Экофестивал ғолиби бўлди\nБугун Навоий шаҳридаги Амфитеатр майдонида Навоий вилоят ҳокимлиги, вилоят табиатни муҳофаза қилиш қўмитаси, Ўзбекистон Экологик ҳаракати Навоий ҳудудий бўлинмаси ҳамкорлигида “Бутунжаҳон атроф муҳитни муҳофаза қилиш куни” муносабати билан экофестивал ўтказилди. “Экофестивал-2015” фаол иштирок этганлиги табиатни асраб авайлаш уни муҳофаза қилиш ҳамда ушбу долзарб мавзуни оммавий ахборот воситаларида кенг ёритганлиги учун “Табиат ва ҳаёт” газетаси махсус диплом билан тақдирланди. Фестивал тафсилотлари ҳақида қўшимча хабар қиламиз.\nСанаси: 5-06-2015, 23:20;\nБарча-барчани 5 июнь- Бутунжаҳон атроф муҳитни муҳофаза қилиш куни муносабати билан Навоий вилоят ҳокимлиги, вилоят табиатни муҳофаза қилиш қўмитаси, Ўзбекистон Экологик ҳаракати Навоий ҳудудий бўлинмаси ҳамкорлигида Навоий шаҳридаги Амфитеатр майдонларида ўтказиладиган Экофестивалга таклиф этамиз!\nТадбирга ташриф буюрганлар бетакрор флора ва фауна оламининг кўргазмалари, дунё табиати тўғрисидаги китоблар кўргазмаси, ёш спортчиларнинг чиқишлари, вилоят бадиий ҳаваскорлик жамоаларининг концерт дастурлари билан танишишлари мумкин.\nСанаси: 3-06-2015, 16:13;


Режа асосида замонавий газ ҳисоблагичлар ўрнатиляпти\nПрезидентимизнинг 2017 йил 27 июндаги Ф-4979-сон фармойишига асосан истеъмолчиларнинг газ таъминоти тизимини янада яхшилаш, куз-қиш мавсумида бир меъёрда табиий газ билан таъминлаш мақсадида, “Янгийўлтумангаз” газ таъминоти бўлими томонидан бир қатор ишлар амалга оширилмоқда.\nЖумладан, “Ғалаба”, “Дархон”, “Ниҳол” ва “Гулбоғ” маҳаллалари ҳамда Гулбаҳор шаҳарчасидаги кўп қаватли уйлардаги хонадонларга “ақлли” газ ҳисоблагичлари ўрнатилмоқда.\nУшбу ишларни ўз вақтида якунига етказиш мақсадида шартнома асосида пайвандлаш ишчи гуруҳлари жалб этилган. Замонавий газ ҳисоблагичларни аҳоли хонадонларига ўрнатиш учун керакли эҳтиёт қисмлар ва махсус асбоб-ускуналар “Ҳудудгаз Тошкент” газ таъминоти филиали томонидан ўз вақтида етказиб бериляпти.\nЗамонавий газ ҳисоблагичлар ўрнатилиши орқали истеъмолчиларнинг табиий газ учун тўловларни амалга оширишдаги ортиқча оворагарчиликларига чек қўйилади ва фойдаланилган табиий газ ҳақи ўз вақтида тўланиши таъминланади. Боиси ушбу электрон газ ҳисоблагичлар онлайн тарзда ишлайди ва табиий газ сарфи ҳақидаги маълумотларни дастурга киритиб боради. Аҳоли ўрнатилаётган замонавий “ақлли” газ ҳисоблагичлар ва яратилаётган имкониятлардан мамнун.


20 августдан ТошкентГА автобусда йўловчилар ташиш тўхтади\n19 май 2021, Тошкент вақти: 05:36\n20 августдан бошлаб вилоятлардан автобус ва микроавтобусларда Тошкентга йўловчилар ташиш тўхтатилди. Пойтахтга бўш келган автобуслар вилоятларга йўловчи олиб кетиши мумкин. Йўл ҳаракати хавфсизлиги хизмати буни Мустақиллик байрами билан боғлиқ тадбирлар хавфсизлигини таъминлаш билан изоҳлади. Тошкентдаги мардикорлар эса ўз вилоятига жўнатилмоқда.\n20 август куни Жиззах вилоятидан Тошкентга йўлга чиққан Ботир Йўлдошев Озодлик билан суҳбатда йўловчи автобус Жиззах постида Йўл ҳаракати хавфсизлиги ходимлари томонидан тўхтатилганини айтди.\n- Автобусларни Жиззах постига етар-етмас тўхтатиб қўйишди. У ёғига ўтказишмаяпти. Йўлларни ёпиб ташлашган, деди жиззахлик Ботир.\nУ Тошкентга кетаётган йўловчи автобус ва микроавтобуслар қатнови тўхтатилгани сабабли одамлар 25 минг сўмдан такси кира қилиб йўлида давом этаётганини айтди.\nЖиззах вилояти Йўл ҳаракати хавфсизлиги бошқармасининг ўзини таништирмаган ходими Озодлик билан суҳбатда Тошкентга автобусларда йўловчи ташиш тўхтатилганини тасдиқлади.\n- Тўғри, автобуслар бугунги кундан бошлаб Тошкенга юборилмаяпти. Автобуслар бўш боряпти, лекин у ердан тўлиб қайтяпти. Байрамолди хавфсизлик тадбири. Ҳар хил одамлар боряпти пойтахтга. Билиб бўлмайди, нима сабабдан боряпти у ерга. Хавфсизлик учун қилинаётган нарса бу.\nЖиззах вилояти Йўл ҳаракати хавфсизлиги бошқармаси ходими барча вилоятларда Тошкентга автобусларда йўловчи ташиш тўхтатилганини қўшимча қилди.\nСирдарё вилояти Йўл ҳаракати хавфсизлиги бошқармаси ходими Аваз Анорқулов Озодлик билан суҳбатда бу Ички ишлар вазирлиги буйруғи асосида тўхтатилгани айтди.\n- Республика Ички ишлар вазирлигининг кўрсатмалари бўлади. Бу ўша буйруқ асосида бўлади. Биз ўзимизча автобус ҳаракатини тўхтат, деб айта олмаймиз, деди Сирдарё вилояти Ички ишлар бўлими навбатчи ёрдамчиси.\nАваз Анорқулов Тошкентда иши бор одамлар таксида бемалол бориб-келиши мумкинлигини қўшимча қилди.\nЖиззах вилояти Йўл ҳаракати хавфсизлиги бошқармаси ходими 1 сентябрдан кейин автобус ва микроавтобусларда Тошкентга йўловчи ташиши қайта бошланишини таъкидлади.\nАйни пайтда Тошкентда ҳам Мустақиллик байрами тадбирлари хавфсизлигини таъминлаш билан боғлиқ тадбирлар давом этмоқда.\nОзодликка қўнғироқ қилган ва электрон почта орқали мактуб йўллаган фуқароларга кўра, пойтахтдаги мардикор бозорлари тарқатилиб, мардикорлар келган вилоятларига қайтариб юборилмоқда.\nЎзбекистонда мардикорлар ҳуқуқини ҳимоя қилиб келаётган фаол Абдулла Тожибой ўғли Озодлик билан суҳбатда шу кунларда Тошкентдаги мардикорлар вилоятларга қайтариб юборилаётганини тасдиқлади.\n- Байрамолди рейдлар бўлади. Бу давомий. Кундузлари, кечки пайт милиция ходимлари кўплаб рейдлар ўтказади. Вилоятдан келган ҳар бир мардикорнинг ҳужжатларини текширади. Бир хиллари кўнглига тўғри келмаса ёки ҳужжатида камчилиги бўлса, келган вилоятига қайтаради. Ҳар байрамда шунақа бўлади. Ўша қатори бу йилги байрамда ҳам шундай бўляпти. Асосий мақсад байрамларни тинч-осойишта ўтказиш, дейди Абдулла Тожибой ўғли.\nУнга кўра, ҳозирда Тошкентда 9 та мардикор бозори бўлиб, ҳар бир бозорда кунига 300дан ортиқ киши ўзини вақтинча иш билан таъминламоқда.\nИшсизлик сабабли вилоятлардан Тошкентга келиб мардикорчилик қилаётган фуқаронинг бир кунлик ўртача тушуми, тахминан 30 – 40 минг сўмни ташкил қилади.


«Захира ўриндиғидаги футболчилар ўз сўзларини айтишди». Хайрулла Каримов Қосимовнинг матбуот анжуманига келмагани сабаби ва муҳим ғалаба ҳақида\nСуперлига 4-тури доирасидаги ОКМК - «Навбаҳор» (2:1) учрашувидан кейин мезбонлар бош мураббийи Миржалол Қосимов ўрнига ОКМК клуби жисмоний тайёргарлик бўйича мураббийи Хайрулла Каримов журналистлар саволларига жавоб қайтарди.\n«Бугунги баҳс курашларга бой ўтди. Икки ҳафталик танаффус барибир ўз таъсирини кўрсатди. Шунга қарамай, икки жамоа ҳам чиройли ўйин кўрсатди. Биринчи бўлимда ўйинимиз унча чиқмагандир, иккинчи бўлимда яхши ўйнадик ва ғалаба қозондик.\nБош мураббий нега матбуот анжуманида чиқмади? Раҳбарлар чақириб қолишди, шунга узр айтдилар, мен чиқдим.\nVAR вазияти ва пенальти? Ҳакамлар кўриб чиқишди, демак пенальти бўлганки, ҳакамлар шундай қарорга келишди. Иккинчи бўлимда меҳмонлар бўйи узун футболчилари ҳисобига ўйнашга ҳаракат қилишди.\nБу – футбол. Шу боис таркибни 21-22 ўйинчи йиғилади. Фикримча, иккинчи бўлимда захирадан майдонга тушган футболчилар ўз сўзларини айтишди», - дея олмалиқликлар мураббийи Хайрулла Каримовнинг сўзларини келтирмоқда Tribuna.uz мухбири.


26 Июль 18:37\nNUR-SULTAN. Kazinform – Қозоғистон Президенти Россиянинг Астрахан вилояти губернатори Игор Бабушкинни қабул қилди, деб хабар беради Kazinform Ақордага асосланиб.\nУчрашув давомида Қасим-Жомарт Тоқаев Қозоғистон ва Россия Федерацияси ўртасидаги стратегик ва иттифоқчилик алоқаларининг жадал ривожланиб бораётгани ва икки мамлакат минтақалари ўртасидаги ҳамкорлик кенгайиб бораётганини таъкидлади. Шу билан бирга, минтақалараро ҳамкорлик форуми самарали мулоқот майдонига айланди.\nҲозирги вақтда Қозоғистоннинг Атирау, Ғарбий Қозоғистон, Манғистау ва бошқа вилоятлари Астрахан вилояти билан кўплаб соҳаларда ўзаро манфаатли ҳамкорликни амалга оширмоқда. Иқтисодий фаолиятнинг тикланиши туфайли трансчегаравий савдо тезлиги аста-секин тикланмоқда.\nҚозоғистон ва Астрахан вилояти ўртасидаги асосий алоқа воситаси сифатида Россиядаги энг аҳолиси кўп бўлган қозоқ диаспораси муҳим рол ўйнайди.\nПрезидент Игор Бабушкинга Астрахан қозоқларининг тарихий ватанлари билан маънавий алоқаларини мустаҳкамлаш, аждодлари тили ва маданиятини асрашда ҳар томонлама қўллаб-қувватлагани учун миннатдорлик билдирди.\nДавлат раҳбари қозоқ халқининг Бокей хан, Қурманғази, Дина Нурпеисова ва бошқа буюк фарзандларининг исмлари Астраханда улуғлагани учун вилоят маъмурияти ва аҳолисига миннатдорлик билдирди.\n#Халқаро алоқалар #Дипломатия #Қабул #Ақорда


"MARG'ILON FAYZ SAVDO KOMPLEKSI" AKSIYADORLIK JAMIYATI\n“Марғилон Файз савдо комплекси” АЖ, Сизни 2019 йил 04 май куни соат 10-00 да Куштепа тумани Кумтепа қишлоғи Сармазор КФЙ, Б.Марғилоний кўчасида жойлашган жамият маъмурий биносида 2018 йил якуни бўйича акциядорларининг навбатдаги умумий йиғилиши бўлиб ўтишини маълум қиламиз ва қатнашишингизни сўраймиз.\n1.Умумий йиғилиш реглементи ва сноқ комиссияси таркбини тасдиқлаш.\n2.“Марғилон Файз савдо комплекси” АЖ бошкарув раисининг 2018 йил молия-ҳўжалик фаолияти якуни бўйича хисоботини тасдиқлаш\n3. Жамият Кузатув кенгашининг 2018 йилда қабул қилган қарорларини ва йил якуни бўйича хисоботини тасдиқлаш.\n4. Жамиятнинг 2018 йил якуни юзасидан тафтиш комиссияси хисоботини тасдиқлаш.\n5. Жамиятнинг 2018 йил якуни юзасидан аудитор хулосасини тасдиқлаш.\n6. Жамиятнинг 2018 йил якуни бўйича жамият бухгалтерия баланси, фойда ва зарарлар хисоб-варағини тасдиқлаш хамда соф фойдани тақсимлаш.\n7. Жамият ижро органи рахбари томонидан тақдим қилинган 2019 йил учун бизнес-режани тасдиқлаш.\n8. Жамият бошқарув раисини сайлаш ва мехнат шартномасини тузиш.\n12. 2019 йил учун аудиторлик ташкилотини танлаш ва унга тўланадиган хизмат хақи миқдорини белгилаш.\n13. Жамият балансидаги савдо дуконларини тадбиркорларга ижарага бериш тартиби. Акциядорлар умумий йиғилишни ўтказилиши юзасидан хужжатлар бўйича танишиш учун жамият бухгалтериясига ва Кузатув кенгашига мурожат қилишлари мумкин.\nЭслатма: Умумий йиғилишда қатнашиш хуқуқига эга бўлган акциядорлар рўйхати тузиладиган сана; 2019 йил 30 апрел.


Суданда тартибсизликлар сабабли ҳалок бўлганлар сони 24 кишига етди | Najot.org\nСуданда тартибсизликлар сабабли ҳалок бўлганлар сони 24 кишига етди\n15.01.2019 Нажот 0 коментариев Судан,тартибсизликлар,ҳалок бўлганлар\nСуданда оммавий норозилик ҳаракатлари бошланганидан буён декабрь ойининг ўрталарида 24 киши ҳалок бўлган. Бу ҳақда ҳукумат тергов комиссиясининг 12 январь куни келтирган маълумотида қайд этилди, деб хабар бермоқда «ТАСС».\nБиргина Суданнинг Омдурман шаҳрида тартибсизликлар оқибатида 10 январь куни 3 киши ҳалок бўлган.\nМамлакат ўтган йилнинг декабрь ойидан бошлаб аҳоли норозилигига сабаб бўлган ёнилғи, нон ва ун нархлари ошиши ва асосий озиқ-овқат маҳсулотлари етишмовчилиги туфайли келиб чиққан оммавий тартибсизликлар шароитида яшамоқда.\nБундай ҳолат 19 декабрь куни Атбар шахрида бошланган бўлиб, кейинчалик мамлакатнинг 30 та шаҳарларига тарқалган.\nТартибсизлик ҳукм сураётдан шаҳарларла одамлар ҳукуматнинг «Миллий конгресс» биносига ўт қўйган, президент ва ҳукуматни истеъфога чиқаришни талаб қилган. Полиция эса намойишчиларга қарши кўз ёшлатувчи газ қўллаган.\n← Хитойнинг ташқи савдо айланмаси рекорд қийматга етди\nТуркия йирик ҳарбий операцияга тайёргарлик кўрмоқда →\nХитойнинг ташқи савдо айланмаси рекорд қийматга етди\nХитойнинг ташқи савдо айланмаси рекорд қийматга етди Хитойнинг ташқи савдо...


23 октябр 2018, Тошкент вақти: 04:49\nРоссия Таълим вазирлиги ва Федерал миграция хизмати меҳнат муҳожирлари учун тарих фанидан тест саволлари рўйхатини тасдиқлади. Жорий йилнинг 1 сентябридан муҳожирлар ўз хоҳишларига биноан тест топширишлари мумкин. 2015 йилнинг 1 январидан эса ишга рухсатнома олиш учун рус тили, Россия тарихи ва қонунчилигидан мажбурий равишда имтиҳон топшириши зарур.\nМосквада меҳнат муҳожирларидан тарих фанидан олинажак тест саволларининг якуний рўйхати эълон қилинди. Шу тариқа, Россияга меҳнат қилгани келган муҳожирлар 2014 йилнинг 1 сентябридан тарих ва Россия қонунчилигидан имтиҳон топшириши мумкин.\nИмтиҳон саволлари Россия Халқлар дўстлиги университети (РУДН) тест маркази томонидан тузилиб, Россия Таълим вазирлиги ва Федерал миграция хизмати тасдиғидан ўтди.\nРоссия тест консорциуми расмий сайтига чиқарилган саволномалардан бирида 20 саволдан иборат тест синови варианти берилган. Ҳар бир саволга учтадан жавоб бор.\nМосквадаги “Альянс-Сервис” маркази раҳбари ва Москва шаҳар ўзбеклар жамоаси фаоли Тимур Муҳамедов Озодлик билан суҳбатда куни-кеча ФМС йиғилишида мигрантларга тузилаётган саволлар иложи борича осонлаштирилган кўринишда бўлиши кераклиги муҳокама этилганини гапиради.\n- Мен куни-кеча ҳуқуқ, тарих ва рус тилидан имтиҳонлар масаласига доир йиғилишда бўлдим. Ҳукумат томонидан тест ва ўқув марказлари учун тахминий имтиҳонлар нархи белгиланди. Масалан, ишга рухсатнома сертификати учун нарх 3 минг, фуқаролик олишга 5 минг 300 рубль қилиб белгиланди. Саволларни кўрдим, жуда содда. Спикер Матвиенконинг йиғилишда иштирок этган вакиласи саволлар максимал тарзда енгиллаштирилган бўлиши кераклигини талаб қилди. Биз тайёргарликка эътибор қаратяпмиз. Масалан, марказимиз қошида фаолият юритаётган “Сўзана” таълим курсларида 20 яқин мигрант бепул таҳсил олмоқда, - деди меҳнат муҳожирлари учун Москвада ташкил этилган ўқув маркази раҳбари Тимур Муҳамедов.\nЖамоатчилик фаоли Тест консорциуми тарих фанидан 100 савол тузгани, бу саволлар беш вариантга бўлинганини маълум қилди. Маълум бўлишича, барча саволлар сентябрь бошларида Россия тест консорциуми сайтида пайдо бўлади. Тест саволлари тузувчилари тез орада жавоблар ҳам эълон қилинишини айтмоқда.\nТимур Муҳамедов биринчи маротаба топшира олмаганларга иккинчи маротаба имтиҳондан ўтиш имкони берилишини ҳам қўшимча қилди.\nТест саволлари билан танишиб чиққан Озодлик мухбири саволлар дарҳақиқат мураккаб эмаслигига ишонч ҳосил қилди.\nЖумладан, саволлар орасида “Россия байроғини топиб, белгиланг!”, “Россия кириб келаётган муҳожир қандай ҳужжатни тўлдириши зарур?”, “Россия миллий валютасини кўрсатинг!” каби саволлар билан бирга патентни расмийлаштириш, хорижликларнинг Россиядаги ҳуқуқ ва мажбуриятлари ҳамда Россия тарихига оид саволлар ҳам мавжуд.\nАйни пайтда, ФМС ва РУДН мутахассислари МДҲ давлатларида тестларга тайёрлаш курсларини ташкил этаётгани тўғрисида хабар қилинди.\nБу ҳақда журналистларга гапирган РУДН проректори Анжела Должикова имтиҳонлар “муҳожирларнинг Россия жамиятига интеграциялашувига” имкон яратишини гапирди.\n- Илгари Россияга кириб келаётган хориж фуқаролари фақат рус тилидан имтиҳон топширарди. Эндиликда улардан Россия тарихи ва қонунчилиги асосларидан ҳам имтиҳон олинади. Улар осонлик билан бу имтиҳонлардан ўтиши учун биз махсус дастур тайёрладик. Унга биноан улар нафақат Россия Федерацияси, балки ўз юртларида тайёргарлик кўриб келишлари мумкин. Бунинг учун РУДН МДҲнинг 10 мамлакатида сайёр семинарлар ташкил этади. Бу семинарлар айнан шу имтиҳонларга мутахассислашган ўқитувчилар учун ўтказилмоқда, - деди РУДН проректори Анжела Довжикова.\nМутассади маълумотига биноан, семинарлар аллақачон Тожикистон, Арманистон ва Грузияда ўтказилмоқда. 2014 йил охирига қадар машғулотлар Ўзбекистон, Молдавия, Озарбайжон, Қирғизистон, Абхазия, Жанубий Осетия ва Украинада ташкил этилиши режалаштирилган.\nСертификатнинг амал қилиш муддати 5 йил. Қонуннинг ўзи эса 2015 йилнинг 1 январидан кучга киради.\nАйни пайтда, Россия Федерал миграция хизмати келаси йил мамлакатга 2 миллиондан 5 миллионгача ўзбекистонлик меҳнат муҳожири расман қабул қилинишини тахмин қилмоқда. Бу эса шу йилдаги кўрсаткичдан катта фарқ қилмайди.


Мобиль телефон рак касаллигини келтириб чиқаради… (Долзарб) — Фойдали мақолалар — Maslahatim.uz\nСМАРТФОН ТАВСИЯ ТЕХНОЛОГИЯ\n24/09/2016 24/09/2016 Маъмурият 0 Комментариев рак касаллиги, телефон зарарлари\nҲозир ёш боладан бошлаб, қари чол-кампиргача мобиль телефонда сўзлашади. Дарҳақиқат зарур юмушларни тез битиришга имкон яратганига кўпчилигимиз қувониб, чўнтак телефонининг саломатликка етказадиган зиёнларига қўл силтаб, зиёнига кўз юмиб қўя қоламиз.\nКейинги 20 йилда ўта қашшоқ ўлкаларда ҳам мобил телефонлардан фойдаланиляпти. Ер юзини қоплаб бораётган мобиль телефон инсониятга катта зарар келтираётганини олимлар бонг урмоқда. XXI аср бошида мобил телефн инсон организмига ҳеч қандай зарар келтирмайди деган хулосага келишган. Бироқ 4-5 йил мобил телефондан тинимсиз фойдаланганларнинг саломатлиги бўйича тажриба олиб борган олимлар сигарет чекиш одамга қанчалик зиён бўлса, мобил телефон ҳам шунчалик зиён эканини аниқлашди.\nСигарет чекиш энди бошланганда ҳам уни саломатликка ҳеч қандай зарари йўқ бўлган, бўлгани асабни тинчлантиради деган хулосага келишган. Бироқ уни қай даражада инсон умрига хавф олиб келиб, ўпка ракини пайдо қилиб, юрак уришини заифлаштириши тажрибада аниқлангандан кейингина у билан зарарли восита сифатида курашиб келинмоқда. Мобил телефоннинг ҳам тамакидан ҳеч қандай фарқ йўқ экан.\nАгар инсон 10 йил давомида тинимсиз мобил телефон билан гаплашиб юрса, унинг боши, асаб тизимларида онкологик шишлар ўсиб чиқишини мутахассислар тасдиқлашди. Масалан, ошхонадаги микротўлқинли печдан ҳам соғлиққа зиёнли электромагнитлар ажралиб чиқади. Шундай зарарли электромагнитлар мобил телефондан ҳам чиқади, овқат иситиувчи печни қулоғингга ёки танангга ёпиштириб олмайсан. Бироқ телефонни қулоққа тақаб, баъзида бошингга қўйиб, юрагинг рўпарасидаги чўнтакка солиб оласан. Булар қайдаражададир танага зарар келтиришини билиб олганингиз яхши. Кейинги вақтларда айрим телефонларни соғлиққа зарар келтирмаслиги учун қулоққа тақаб гаплашмай, 2 см оралиқ сақлаш кераклиги айтилмоқда.\nТехника ривожлангандан бошлаб бош миясида шиши ёки рак касалига дучор бўлган 20-29 ёшлардаги одамлар сони ўсиб кетди. Бундай касалликлар билан эса катта ёшдаги кишилар кам оғришади. Агар сиз мобил телефон билан кўп вақт сўзлашсангиз иммунитетингизга катта хавф туғилади. 2000 йилларда Америка олимлари текширишларига таянсак, миясида шиш пайдо бўлган одамларнинг ўлимига ҳам айнан мана шу уяли телефон сабаб бўлган. Норвегия ва Дания олимлари текширишларига кўра, мобил телефонларга боғланиб қолганларнинг боши оғриб, уйқуга қонмай, тез жаҳли чиқиши аниқланган. Ёнингизда ишлмай шунчаки турган телефоннинг ҳам зиёни катта экан. Ғарбда қаттиқ ёғингарчиликда, чақмоқ чақаётганда одамларга мобил телефонда сўзлашиши қаттиқ тақиқланган. Бу телефон чақмоқни ўзига чақириб, бир қанча одам ўлгани ҳақидаги фактлар ҳам бор. Швецияда айрим мобил телефонлардан аллергия бўлиш ҳолатлари кузатилган. Бундай касалга чалинганларга давлат бюджетидан 250 минг доллар бўлиниб берилар экан. Бу пулни олган Швеция фуқароси марказдан четроқдаги телефон тортмайдиган районлардан бириги кўчибк етишга ҳаққи бор экан.\nЕр юзида тахминан 3.5 млрд. телефон бор. Бу ўрта ҳисобда 100 одамга 160 телефон тўғри келади дегани. 1 йилда 130 млн. телефон чиқиндига улоқтирилар экан.сабаби одам боласи янги русумли телефон чиқса, эскисини ташлаб юборар экан. Мобил телефондан энг кўп фойдаланадиган давлат бу Корея ҳисобланади. Кореядаги статистикага таянсак, ўсмир 1 йилда 21000 SMS юборар экан. Айрим сифати паст мобил телефонлар электр энергиясига сайилиб, батареяси тўлдирилаётганда сўзлашиш ман қилинган. Сабаби шундай телефонларнинг ёрилиб кетган ҳолатлар бор. Бироқ телефон сотиб олган кўпчилик кишилар унинг саломатликка қанчалик зарар келтиришини эшитгиси ҳам келмас экан…\nХуллас, ҳамма нарсанинг чеки бўлгани сингари, телефондан фойдаланишнинг ҳам меъёри бўлгани яхши. Яна ўзингиз биласиз…\nДУШАНБА ОҒИР КУНМИ?\n← Бавосилни (геморройни) даволаш учун халқ табобати\nИнглиз тилини ўрганувчилар учун 8 та бепул манбалар →


01/11/2017 0 Sayt admini\nЖаҳон футболи афсонаси, “Барселона” клубининг собиқ ҳимоячиси, Испания терма жамоаси таркибида Европа ва Жаҳон чемпиони деган юксак номларга сазовор бўлган Карлес Пуйоль 9 ноябрь куни Тошкентга ташриф буюради. Бу ҳақда ЎФФ матбуот хизмати хабар бермоқда. Пуйолнинг Ўзбекистонга ташрифи шахсан ФИФА президенти…\n31/10/2017 0 Sayt admini\nОлимпиада совриндори, жаҳон ва Осиё чемпиони Шаҳрам Ғиёсов фаолиятини профессионал боксда давом эттириши мумкин, деб ёзади «Оламспорт» нашри. Ғиёсовнинг айтишича, у ҳозирча аниқ бир қарорга келгани йўқ. Унга бу борада катта таклифлар бўлмоқда. Таклифлар асосан АҚШдан бўлмоқда. Вариантлар орасида Боб Арумга тегишли…\nОлий лига жамоалари сони кескин камайтирилади\n30/10/2017 0 Sayt admini\nЎзбекистон Футбол Федерациясининг Ижроия Қўмитаси Бюросининг қарорига кўра футбол бўйича 2018 йилги Олий лига мусобақаларида 12 та жамоа иштирок этади. Чемпионат ўйинлари эса 3 давра тизимида ўтказиладиган бўлди. Янги форматга кўра, 12 та жамоа 3 даврада айланма тизимда ўйнайди. Бунда…\nЭркаклар саломатлиги учун фойдали маҳсулотлар\n29/10/2017 0 Sayt admini\nПомидор Таркибида ликопин моддаси борлиги сабаб у эркакларда ошқозон ва простата безида саратон юзага келишининг олдини олади. Юрак хасталикларида фойдали. Шунинг учун жуфтингизга томат шарбатидан ичириб туринг. Гўшт Эркаклар гўштли таомларни хуш кўришади. Бу маҳсулот таркибидаги оқсиллар, темир моддаси ва микроэлементларга…\nБадиий гимнастикада эркаклар пайдо бўлиши керак деб ҳисоблашмоқда\n21/10/2017 0 Sayt admini\nРоссия гимнастика федерацияси президенти Ирина Винернинг фикрига кўра, ушбу спортнинг ривожланиши учун унда эркаклар ҳам иштирок этиши лозим, деб ёзади Sports.ru. «Бадиий гимнастика олдинга қадам ташлаш учун унда йигитларни ҳам иштирок этишини таъминлаш лозим. Синхрон сузишга эркаклар қўшилишди. Бадиий гимнастикада ҳам…\nФутзал: Ўзбекистон муддатидан олдин ОЧ финал қисмига йўл олди\n17/10/2017 0 Sayt admini\nФутзал бўйича Ўзбекистон термаси Туркманистон жамоаси устидан ғолиб бўлиб, муддатидан аввал Осиё чемпионати финал қисмига йўл олди. 16 октябрь куни Эроннинг Табриз шаҳрида бўлиб ўтган учрашув 2:4 ҳисобида якунланди. Gazeta.uz шу ҳақда ёзмоқда. Футбол федерациясининг хабар қилишича, Баҳодир Аҳмедов шогирдлари Осиё чемпионати…\nЎзбекистон Футбол Федерациясида кўпчилик кутган яна бир истеъфо амалга ошди\n14/10/2017 0 Sayt admini\nАсқар Толибжонов бошқа ишга ўтгани муносабати билан Ўзбекистон Футбол Федерациясининг таркибий тузилмасига кирувчи футбол бўйича спорт маҳоратини ошириш Республика олий мактабининг директори ўринбосари лавозимидан озод этилди. Бу ҳақда федерация матбуот хизмати хабар берди. Бунгача Асқар Толибжонов ЎФФда вице-президент ва бирмунча аввал…\nДенис Истомин Хитойдаги турнирда ғолиб бўлди\nЎзбекистоннинг биринчи рақамли теннисчиси Денис Истомин Хитойнинг Ченгду шаҳрида бўлиб ўтиб ўтган АТР таснифидаги турнирда бош совринни қўлга киритди. Kun.uz шу ҳақда ёзмоқда. Мукофот жамғармаси 1 028 855 миллион АҚШ долларидан иборат бўлган турнир финалида Истомин (АТР рейтингида 78-ўрин) кипрлик Маркус Багдатисга…\nЎзбекистон футбол федерацияси: Терма жамоага хорижлик мураббий олиб келинади\n20/09/2017 0 Sayt admini\nЎзбекистон миллий терма жамоасининг янги бош мураббийи хорижлик мутахассис бўлади. 12 сентябрь куни Ўзбекистон футбол Федерациясига Умид Аҳмаджонов янги президент этиб сайланган эди. ЎФФ матбуот хизмати хабар беришича, Ўзбекистон футбол федерацияси ўз олдига зудлик билан ҳал қилинадиган вазифаларни белгилаб олган. Улардан…\nЎФФ президентлиги сайлови: у қандай ўтади ва кимлар овоз беришга ҳақли?\n09/09/2017 0 Sayt admini\nЖорий йилнинг 12 сентябрь куни Ўзбекистон Футбол Федерациясида ташкилот низомига мувофиқ ҳисобот-сайлов конференцияси ўтказилади, деб ёзмоқда Qalampir.uz. Конференция доирасида Ўзбекистон Футбол Федерациясининг президентлик сайлови бўлиб ўтади. Бундан ташқари, шу куни ЎФФнинг янги раҳбарият таркиби, янги тузилмани тасдиқлаш каби масалалар ҳам кўриб…\n‹ Аввалги12345Кейинги ›Оxирги »


13:54 22 Январ 2019\n12:34 04.07.2016 (Янгиланган 09:36 05.07.2016) Ҳавола олиш\nМолиявий пирамидалар ҳақида (15)\nЎтказилган тезкор тадбир давомида Турсунбоев Аҳмаджон ва унинг яқин қариндошлари уй-жойлари ва уларга қарашли корхоналарда 13 миллиард 139 миллион сўм ва 12 миллион доллардан ортиқ маблағ мавжудлиги аниқланди. Хўш, Аҳмадга пул берган ва ундан пул олган одамлар сони бир неча ўн мингга этган экан, бунинг ортида нима ётибди?\nТОШКЕНТ, 4 июл — Sputnik. 30 июн куни Ўзбекистон телеканаллари орқали "Аҳмадбой васвасаси" деб номланган кўрсатув намойиш этилди. МТРК телеканаллари орқали намойиш этилган журналистик суриштируви орқали шу каби саволларга ойдинлик киритилди. darakchi.uz маълумоти асосида.\nКўпчиликнинг эътиборини тортган мазкур воқеа бундан 4-5 йил олдин бошланган. Ўшанда чинозликлар орасида "Олмазор қўрғонида яшайдиган Аҳмад одамлардан пул, қорамол, автомашиналарни бир йилда икки баробар қилиб қайтариш шарти билан қабул қилаётган эмиш" деган гап-сўзлар тарқалди. Наҳотки, ҳеч қандай меҳнатсиз бир зумда бир сўмни икки сўм қилиш мумкин бўлса? Аммо аҳолининг ишончига киришга қаратилган урунишлар зое кетмади ва осон йўл билан бойиб кетишни истаганлар бирин-кетин Аҳмадни эшигини қоқиб кела бошлади.\nАҳмаднинг фаолияти айниқса 2015 йилнинг оҳирларига келиб жуда кенгайиб кетди. Бу пайтга келиб Аҳмаднинг атрофида қонунчиликдан унча-бунча хабари бор одамлар маслаҳатчи сифатида пайдо бўлди. Уларнинг йўл-йўриғи билан Турсунбоев ўзининг фаолиятини ҳуқуқий жиҳатдан асослайдиган бирор тузилмага асос солишга киришади ва 2016 йилнинг 12 январида "Чиноз авто ҳамкор" масъулияти чекланган жамияти ҳамда "Чиноз ҳалол чорва" фермер хўжалигини ташкил қилди. Давлат рўйхатидан ўтган икки МЧЖга кўп йиллар нуфузли идораларда ишлаб келган мутахассислар жалб қилинди.\nМасаланинг яна бир эътиборли жиҳати шундаки, "Чиноз авто ҳамкор" МЧЖ иш бошлагандан кейин омма ўртасида Аҳмад Турсунбоевга бўлган ишонч янада ортиб кетади. Мазкур корхона Аҳмаднинг қонуний иш юритаётганини исботлайдиган бир дастакка айланади. Аввал пул ва қимматбаҳо буюмларни оғзаки равишда келишиб қабул қилиб келаётган Аҳмад, энди шундай муҳит яратдики, бу эрга келган мижоз ўзини банкка омонат қўйишга келгандай ҳис қилади. Эшик олдида 4-5 нафар қоровул ҳар томонда кузатув камераси, ҳужжат орқали ичкарига киритилиши, ичкарида эса банкларда бўлгани каби турнақатор кассаларнинг ишлаб туриши каби саҳналар келган кишида ҳеч қандай шубҳа қолдирмайди.\nАҳмадга мол ёки пул берганларнинг тез орада бойиб кетаётгани бошқа одамларни ҳам васвасага солади. Вазият шу даражага бориб этадики, ўнлаб одамлар пул топшириш учун Аҳмаднинг офиси олдида 1-2 кунлаб навбат кутишади. Олиб келинган нарса ҳоҳ у автомашина бўлсин, ҳоҳ чорва моллари бўлсин пулга чақилади ва дафтарга ёзиб қўйилади, кейин эса абонентнинг қўлига бир парча қоғоз тутқазилади.\nЭнг қизиқ томони шундаки, пул ёки машинасини хатлаб бераётган шахс ўз ҳоҳиши билан "Чиноз авто ҳамкор" МЧЖга 12 ой давомида ойма-ой бўлиб олишга бердим, ушбу молимни бераётганимда, ҳеч кимдан ҳеч қандай эътирозим йўқлигини ўз зиммамга оламан ва илова қилиб паспортим нусхасини бердим", — деб ёзиб, — "Чиноз авто ҳамкор" МЧЖ раҳбарига бирор кор-ҳол бўлиб қолса, ҳеч кимга эътироз билдирмайман ва шуни инобатга олган ҳолда таваккалчиликка қўл уряпман" дея Огоҳлантириш хатига имзо чеккан.\nАна шундайлардан бири унинг ишончини оқлаб меҳру-муҳаббатига сазовор бўлган Қувончбек Абулқосимов. У Чиноз туманидаги "Сутбулоқ" маҳалласида аҳолидан нақд пул, автомобил чорва моллари ва қимматбаҳо буюмларни қабул қилиб, Аҳмад Турсунбоевга этказиб бериш билан шуғулланади, аммо бу муносабатлар ҳайрли якун топмайди. Боиси аҳолидан катта миқдорда пул қабул қилишни бошлаган янги бой ҳожасига садоқатсизлик қилади. Оҳир оқибат шу даражага бориб этадики, Қувончбек Абулқосимов ўзи мустақил иш юритиб, йиққан пулларини Аҳмад Турсунбоэвнинг кассаларига кирим қилмай қўяди. Ўртада кучли зиддият пайдо бўлади. Садоқатли шогирднинг итоатсизлигидан панд эган Аҳмадбой, уни имкон қадар тезроқ ўйиндан чиқариш пайига тушади ва унинг устидан ҳуқуқ тартибот органларига шикоят аризасини киритади. Мана шу эрга келганда молиявий пирамиданинг асосига зил кетганини фаҳмлаш қийин эмас. Ўзаро муросасизликлар ниш ураётган пайтда Қувончбек Абулқосимовнинг ваъдасига ишонган одамлар Аҳмад Турсунбоевдан пулларини сўраб даъво қилишади.\nТергов суриштирув давомида Чиноз туманида Аҳмад Турсунбоевдан ташқари яна бир неча фуқаро икки баробар қилиб қайтариш ваъдаси билан аҳолидан автомашина, қорамол, пул ва бошқа моддий бойликларни оғзаки равишда келишиб келгани маълум бўлди. Ана шулардан бири Нуриддин Абулғозиевдир. Нуриддин Абулғозиев ноқонуний йўл билан орттирган бойликлари ҳисобига Янгийўл шаҳрида жойлашган 140 кўпқавватли уйнинг биринчи қаватини тўлиқ сотиб олади ва у эрда фитнес клуб қуриш ишларини бошлаб юборади.\nТергов суриштирув жараёнида Тошкент шаҳрида жойлашган "Диёрбек" меҳмонхонаси ва Зангиота туманидаги Юксалиш тўйхонаси Нуриддин Абулғозиевга тегишли эканлиги аниқланди. Бундан ташқари аҳолидан йиғиб олинган мол-мулк эвазига Қибрай туманида данғиллама ҳовли қуриш ишларини бошлаб юборгани маълум бўлди. Унга тегишли бўлган автомобиллар жойидан эса аҳолидан қабул қилиб олинган 62 та турли русумдаги автомобиллар борлиги аниқланди.\nҲозирда қидирувда бўлган 1984 йилда Чиноз туманида туғилган Мирзамурод Юнусалиев ҳам 2015 йилга қадар Аҳмаднинг югурдакларидан бўлган ва ҳалқ орасида устози каби Муродбой номини олади. Унга тегишли бўлган автомобил турар жойларида аҳолидан икки ҳисса қайтариш ваъдаси билан олинган юздан ортиқ турли русумдаги автомобиллар борлиги аниқланди.\nУнинг ўтган йили ноябр ойида ўтказган суннат тўйи одамлар орасида анча шов-шув бўлди. Ҳисобсиз пуллар кўкка совурилган базм кечасида машҳур санъаткорлар янги бойни хизматида бўлди.\nБир неча миллиардлаб сарфланган қаср қурди. Атига бир неча ойда қад кўтарган бу иморатга маҳаллий аҳоли "Аҳмадбойнинг вилласи" деб ном берди.\nҚимматбаҳо машиналарнинг ишқибози бўлган Аҳмад Турсунбоэв бир неча ана шундай машиналар соҳиби эканлигиям кўпчиликка маълум. У қиймати бир неча 100 минг доллар бўлган машиналарда савлат тўкиб, ўзини кўз-кўз қилиб юришни ҳам хуш кўрган.\nМинг бош қорамол боқишга ихтисослашган ферма 2016 йилнинг март ойидан ишга тушган ва 645 та наслдор буқа олиб келинган. Аҳмад Турсунбоев шу йил Чиноз туманининг "Эшонобод" қ.ф.й.да жойлашган "Қожакент" чорва ва наслчилик фермасини сотиб олади бу эрда 2000 чорва моли боқишга мўлжалланган фермани қура бошлайди. Келгусида эса 10 минг қора мол боқишга мўлжалланган ферма қуриш мақсадида катта ҳудудда тупроқ текислаш ишларини бошлаб юборади. Хашаматли уйлар саф тортиб турган қўша-қўша қимматбаҳо машиналар минг-минглаб чорва моллари боқишга мўлжалланган ферма. Наҳотки, молини уйини сотиб ёки тўй қиламан, уй қураман деб мисқоллаб йиққан сармоясини қўшқўллаб топшираётган одамлар бу дабдабаю ҳашаматларнинг ўзларининг пуллари ҳисобига бунйод бўлаётганини англаб этмаган бўлса.\n"Текин пишлоқ фақат қопқонда бўлади"\nЮқорида келтирилган далиллардан шу нарса аниқланадики, Аҳмад Турсунбоэв атрофида жуда катта уюшган жиноий ҳалқа тузилган уюшма ҳосил қилган. Тергов суриштирув жараёнида унга алоқадор фирибгарлик кўлами нақадар катта экани тобора аён бўлиб боряпти.\nКўрсатувда иштирок этган жабрланганлардан бири ҳақли саволни берди: "Виждонсиз мансабдор шахслар, ҳоким, туман ИИБ раҳбарлари нега шу кунгача шу ишларни текширмади. Оддий ҳалқ пирожки сотса ҳам югуриб текширгани келади, нега Аҳмадбойни текширмади. Агар ўз вақтида текширилганда, шу пайтгача уни тўхтатганда шунча ҳалқ қақшаб қолмасди…"\nҲақли савол у йиллар давомида шунча кирдикорлар қилган экан, нега унга нисбатан ҳеч қандай чора кўрилмади ёки фаолияти тафтиш қилинмади. Эътиборли томони шундаки, Аҳмад Турсунбоевдан наф кўраётганлар маҳаллий амалдорлар, ҳуқуқ-тартибот органлари вакиллари унинг бу ишларига панжа ортидан қараб келган. "Эган оғиз уялар" деганларидай улар Аҳмадбойни фош қилиш ўрнига жиноий шериклик қилиб келгани тергов суриштирув жараёнида аниқланяпти.\nМаълум бўлишича, катта лавозимдаги одамлар, ҳоким, миллисия, машҳур санъаткорлар ҳам унинг абоненти бўлиб келган.\n"Уникини бунга буникини унга бериш билан шу йўлга кириб кетганман… Тўғриси, банкротга учрадим, пул этказиб бера олмадим. Айни дамда қанча одам менга ишониб пул топширганлигини билмайман. Ўнта заводи бўлган одам ҳам бу ишни эплай олмайди, этказиб беролмайди… Мен бу ўйинга кириб қолганман. Афсусдаман… Барчадан узримни сўрайман, қилган ишимга пушаймонман!"


«Наполи» бош мураббийи ва «Милан» афсонаси Женнаро Гаттузо жиддий хасталикка йўлиқди. Унинг давоси борми? Сўнгги пайтларда ушбу мутахассис неаполликларнинг ўйинлари пайти кўзида боғич билан кўриниш берди. «Торино» билан ўйиндан кейин Гаттузо саломатлигида муаммоси борлигини тан олди.\n«Аутоиммун касаллигим бор, яъни кўз миастенияси, - деди Рино. - Охирги 10 кун ўзимга келолмадим. Мазкур ҳолатда ўзини тамом бўлгандек сезаркан киши. Суткада 24 соат қийналдим. Фақат мендек тентак шундай ҳолатда ҳам ишлашни давом эттиради. Ҳозирги мурожаатим кўзгуга қараб ўзидан айб ахтарадиганларга қаратилган. Айниқса, болаларга: хавотир олманг, ҳаёт гўзал! Унинг юзига қўрқувсиз қарашингиз керак. Биламан, жамоадаги йигитлар мени бундай аҳволда кўриб, ачинишди. Ваҳоланки, сўнгги кунларда касалликни яширдим. Ўзим билан ўзим астойдил курашдим. Одамлар мени айни ҳолда кўришларини ўйлаб, қайғуга ботдим. Аммо буларнинг барини тўғри қабул қилиш, қийинчиликларни енгиб ўтиш керак. Ахир бундан ҳам даҳшатлироқ нарсалар бўлиши мумкин. Бир ой умрим қолгани ҳақида гап-сўзлар тарқалди, аммо ишонинг, ҳали ўлмоқчи эмасман. Бу касаллик билан 10 йилдан буён яшаяпман. У мана учинчи мартадирки, мени енгишга уринмоқда, навбатдаги зарба анча кучли бўлди. Албатта, ҳаммаси ўнгланади, янада кўркамроқ бўламан. Ҳозирги аҳволим ёқимсиз, лекин бу ҳам ўткинчи ҳолат».\nМиастения — ривожланиш ҳолатидаги аутоиммун хасталик бўлиб, турли мушакларда қисқа заифлашиш кузатилади. Гаттузонинг хасталиги кўз миастениясидир. Ушбу аъзода хасталик птоз (қовоқ осилиши), диплопия (тасвирларнинг иккита кўриниши), кўз олмаларининг ёнга ҳаракати билан намоён бўлади. Юклама ортган паллада асаб симптоматикаси мураккаблашади, беморнинг боши ва кўзларида оғриқ сезилади.\nЖеннаро 10 йилдан буён хаста\nРинодаги ушбу касаллик 10 йил аввал, «Милан»да фаолият юритаётган кезлари аниқланганди. Transfermarkt.ru маълумотларига кўра, кўриш қобилияти сусайгани сабабли футболчи Гаттузо мавсум-2011|2012да 309 кунни майдон четида ўтказган.....


Республика Гидрометеорология марказининг хабар беришича, 18 март куни Тошкент шаҳрида ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 5-7, кундузи 23-25 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, кечаси ва эрталаб ёмғир ёғиши мумкин, кундузи ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10, кундузи 13-18 даража, Устюртда кечаси 0-5, кундузи 5-10 даража илиқ бўлади\nБухоро ва Навоий вилоятида ҳаво ўзгариб туради, ёғингарчилик бўлмайди.Шарқдан секундига 7-12 метр тезликда шамол эсади. Кечаси 5-10, кундузи 20-25 даража, чўл ҳудудларида кечаси 0-5, кундузи 15-20 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10, кундузи 12-17 даража илиқ, айрим жойларда 23-28 даражагача иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 10-15, кундузи 22-27 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 15-20 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик бўлмайди. Қор кўчиши хавфи бор. Шарқдан секундига 7-12 метр тезликда шамол эсади. Кечаси 2 даража совуқ, 3 даража илиқ, кундузи 10-15 даража илиқ бўлади.


Боболар мероси — Исломобод\nСиз шуердасиз Бош саҳифа → Боболар мероси\nАллоҳга беҳисоб шукрлар бўлсинки, она Ватанимиз-Ўзбекистон мустақилликка эришганидан сўнг она юртимиз заминидан етишиб чиққан буюк алломаларнинг табаррук номларини тиклаш, муборак қадамжоларни обод қилиш, улар қолдирган илмий-маънавий меросларни чуқур ўрганиш ҳамда миллий-диний қадриятларимизни асраб-авайлаш ва улуғлаш имкони туғилди. Ўтган давр мабойнида мамлакатимизда бу борада жуда ҳам кўп тарихий ишлар амалга оширилди.\nАзалдан бизнинг юртимиздан Имом Бухорий, Имом Термизий, Имом Мотуридий, Муҳаммад Мусо Хоразмий, Аҳмад Фарғоний, Абу Райҳон Беруний, Ибн Сино, Махмуд Замаҳшарий Бурҳонуддин Марғиноний, Абдулхолиқ Ғиждувоний, Баҳоуддин Нақшбанд каби буюк алломалар етишиб чиққан. Номлари зикр қилинган бу зотларнинг қолдирган илмий меросларини ўрганишимиз ва фарзандларимизга ўргатишимиз барчамизнинг вазифамизга киради.\nЎзбекистон Республикасининг биринчи Президенти марҳум И.Каримов “Биз фарзандларимизни Имом Бухорий ҳадислари, Яссавий ҳикматлари, Термизий ўгитлари, Нақшбанд таълимоти асосида тарбиялашимиз керак”, деганидек, фарзандларимизни Аллоҳдан қўрқадиган, жамиятга фойда келтирадиган, халққа хизмат қиладиган инсофли ва диёнатли қилиб тарбиялашимиз, келажакда уларнинг етук инсон бўлиб улғайишига сабаб бўлади.\nЎтган аждодларимизни эсга олар эканмиз, улар орасида Имом Бухорий бобомиз барча мусулмонларнинг фахридир. Хусусан, у кишининг ватанида яшаб турган бугунги кун мусулмонлари учун алохида шарафдир. Ҳатто, бугунги кунда биз Имом Бухорий авлодларини бошқа юртларда яшайдиган мусулмонлар айнан бобомиз Имом Бухорий орқали танийдилар ва у кишининг сабабидан ҳурмат қиладилар.\nИмом Бухорий шу хадисга амалга қилиб, илм талабида ҳаёти давомида кўп маротаба сафарларда бўлди. У киши қарийб барча исломий мамлакатларга, баъзи бирларига эса бир неча маротабалаб сафар қилди. У кишининг ўзи “Мен Шом, Миср ва Арабистон ярим оролларини икки марта зиёрат қилдим. Бир неча марта Басрада бўлдим, олти йил Ҳижозда (ҳозирги Саудия Арабистонида) яшадим, Куфа ва Бағдод шахарларида неча марта бўлганимни эслай олмайман”, деб ёзади.\nПарвардигоро, буюк аждодларимизга муносиб авлодлар бўлишлигимизни,уларнинг изидан боришлигимизни ва зурриётларимиздан келажакда у зотлар каби забардаст алломалар кўпайишини насиб қил. Юртимиздан яна ҳам буюк алломалар чиқишини то қиёматгача бардавом қил.


Дунёнинг энг кичик давлатида ҳам коронавирус аниқланди | Qalampir.uz\nДунёнинг энг кичик давлатида ҳам коронавирус аниқланди\nОлам\t06 Март 17:36 8983\nДунёнинг энг кичик давлати – Ватиканда коронавирус билан боғлиқ илк ҳолат қайд этилди. Бу ҳақда бугун, 6 март куни "Reuters" агентлиги хабар бермоқда.\nВатикан матбуот котиби Маттео Бруни, вирус кеча, 5 март куни аниқланганини маълум қилди. Унинг айтишича, бу ҳолат бўйича Ватикан Италия соғлиқни сақлаш органларига хабар берган.\nЭслатиб ўтамиз, бир неча кун аввал Рим Папаси коронавирус билан чалинган бўлиши мумкинлиги ҳақида хабар берилган эди. Кейинчалик Папа коронавирус тестидан ўтгани ва унда вирус аниқланмагани маълум бўлди.\nВатикан давлати Италия Республикаси билан ўралган. Италия эса дунёдаги коронавирус ўчоқларидан бири ҳисобланади. Ушбу давлатда ҳозирча 3 858 нафар одам вирусга чалинган. Уларнинг 148 нафари вафот этган.\nИталия Коронавирус Рим Папаси Ватикан\n28 Март 15:16 64883\n27 Март 14:29 57713\n28 Март 10:15 50136\n28 Март 17:32 38837\n27 Март 09:47 37994


МУБОРАК ВАТАННИНГ МУҚАДДАС ТИМСОЛИ | Тошкент давлат юридик университетининг Ихтисослаштирилган филиали\nЎзбекистон байроғи – юртимнинг муқаддас тимсоли! Мен унга ҳеч бир вақт олис юртларда туриб илҳақ бўлмадим, соғинчдан ўртанмадим. Мен деярли ёт элларда бўлганим йўқ. Ҳар доим юртимдаман. Ватаннинг бу улуғвор тимсоли учун ҳеч қандай каромат ҳам кўрсатганим йўқ. Дунёга унинг номидан бир сўз айтиш ҳам шу пайтгача қўлимдан келмади. Бироқ шу юртга дахлдор бир инсон, бир фуқаро сифатида унга меҳрим баланд. Кўзим тушганида нигоҳларим-ла эркалаб, аллалашим ҳақиқат.\nБир кун тунги вақитда хизматдан уйга қайтяпман. Пойтахтнинг марказий кўчалари бўм-бўш, йирик-йирик лайлак қор ёғиб турган гўзал бир кеча. Шу пайт машина ичидан Олий Мажлис биноси тепасида улуғвор ҳилпираб турган байроққа кўзим тушди. Қор учқунлари билан янада ёришиб кетган оппоқ ойдин кечада у шунчалар улуғвор, виқорли эдики! Йиллар ўтса-да у шу ҳолида кўзларимда қолди. Иссиқ ёз кечаларида, ёмғирли тунларда, чароғон кунларда ҳам у кўз ўнгимда юксакка бўй чўзган ўша улуғвор ҳолида пайдо бўлади. Дунёда у каби яна бир байроқнинг бўлиши мумкин эмас! Чунки у менинг байроғим, у сизнинг байроғингиз, у она Ўзбекистоннинг байроғи.\n«Ўзбекистон Республикасининг Давлат Мустақиллиги асослари тўғрисида»ги қонуннинг 16-моддасида «Ўзбекистон Республикаси ўз тараққиёт йўлини, ўз номини аниқлайди, ўз давлат рамзларини: герби, байроғи, мадҳиясини таъсис этади, ўз давлат тилини белгилайди. Ўзбекистон Республикаси давлат мустақиллигининг рамзлари муқаддасдир ва уларни ҳар қандай таҳқирлаш қонун билан жазоланади», деб белгилаб қўйилган.\nУшбу қонуний асосга биноан 1991 йил 18 ноябрда «Ўзбекистон Республикасининг Давлат байроғи тўғрисида»ги қонун қабул қилинди.\nҲа, ўша унутилмас, ҳаяжонли кунлардан буён ҳам кўп сувлар оқиб ўтди. Давлатимиз байроғи илк бор Бирлашган Миллатлар Ташкилоти биноси қошида тенглар ичра тенг бўлиб ҳилпираган кунлар ёди ҳамон қалбларни тўлқинлантиради.\nЎзбекистон тарихининг янги саҳифалари бошланган ўша кунлардан берига ҳам бир навқирон авлод шаклланди. Муборак мустақиллик, истиқлолдан баҳрамандликда улғайган бир авлод. Ҳар нарсанинг қиммати таққослашда яққолроқ кўринади. Бугун кўзларимизни қувнатиб юксакларда ҳилпираб турган она юрт байроғини улуғ халқимиз дардларининг малҳами бўлган дегим келади.\nУзоққа бормайлик, яқин ўтмишимизда, 80-йилларда юртимиз бошига тушган қора кунларни эсланг. Катта авлод бу кунларни ўз кўзи билан кўрди, бошидан ўтказди. Аждодлари дунё тамаддунини белгилаган улкан бир халққа, миллатга «пахта иши» деган тавқи-лаънат илинди. Касалхоналар хаста гўдаклар билан тўлди. Аёллар жонларига даҳшатли тарзда қасд қилиш ҳоллари юз берди. Бундай ҳолат энг оғир очарчиликлар, урушларда ҳам юз бермаганди. Улкан салтанатнинг мақсадсиз урушларидан юртга темир тобутлар кела бошлади, тўрт мучаси соғ кетганларнинг айримлари мажруҳ ҳолда қайтдилар. Тинч жойлардан ҳам темир тобутлар келди.\nБулар шунчаки ўтмиш эмас, булар бугуннинг қийматини, истиқлол қийматини англатади. Бугун улкан ўзгаришлардан сўз очганимизда ҳеч нарса осонлик билан қўлга киритилмаганини ҳам ёдда тутишимиз зарур. Чунки мустақиллик эълон қилинганидан кейин ҳам ҳаёт бирданига яхшиланиб кетмади. Аммо буюк мақсад амалга ошган эди. Мамлакат осмонида эрк, озодлик байроғи ҳилпирай бошлади.\nЎзбекистон байроғи. Кўзларим севинчи, борлигим, ғурурим, орим, у! Уни, даставвал, халқаро спорт майдонларида она юртнинг шердил ўғил-қизлари танита бошлади, уларнинг ғалабаси шарафига юрт байроғи кўкка томон юксалди. У кўкларда ҳилпираб, қалбларимизни чексиз ғурур-ифтихорга тўлдириб, оламга Ўзбекистон деган жаннатмакон ҳур диёрни танитди.\nЎзбекистон халқ шоири Ҳалима Худойбердиева шундай ёзган эди:\nЮрт байроғин ҳар жойгамас,\nКўнглингга эк. Кўксингни ўй.\nИшлов бергин, юмшатиб тур,\nИлдиз отсин, кўрсатсин бўй.\nТо бу байроқ, Ватан, нурлар\nИч-ичингга кетсин кириб,\nТоки ғаним – ватанхўрлар\nШундай ўргат қулни, хонни,\nУчмас қуш ҳам учар бўлсин.\nТо байроқдан олдин жонни\nБермак осон кечар бўлсин.\nҲа, бу буюк туйғу. Бу муборак Ватаннинг муқаддас тимсоли. Уни кўксингга қадаганинг он, қадри ҳам юксалади.\nКўкда ҳилпираган байроқ музаффарият белгисидир. Қадим-қадимдан қўшинларнинг зафарли юришлари ҳилпираган байроқлар остида ўтган. Байроқлар тарихидан сўз очилганида кўпчиликда буюк ватанпарвар аждодимиз шайх Намжиддин Кубронинг байроқдор бўлгани хусусида янглиш фикр борлиги аён бўлади. Бу янглиш фикр айрим зиёлилар томонидан газета-журналларда эълон қилинган мақолаларда ҳам учраши ачинарлидир. Бунга аниқлик киритиш учун Хуршид Давроннинг «Шаҳидлар шоҳи» тарихий-маърифий қиссасидан бир парчани келтирамиз:\n«Шайх уч қадамча нарида кўзлари даҳшатдан чақнаб ёнаётган, қўлида алвон байроқни ушлаб олган мўғул навкарига тушди. У хавф-хатарни писанд қилмай, байроқни баландроқ кўтаришга уринар, бу билан сафдошларини яна шиддат билан олға босишга ундамоқчи бўларди. Шайхнинг кўзида унга хос бўлмаган нафрат ва адоват учқунлари чақнади. У бирдан олдинга ташланди-ю, қиличини мўғул кўкрагига санчди. Туғбардор қулаб тушар-тушмас, кокилига чанг солди. Аммо туғбардорнинг ўлимини кўрган орқадаги мўғуллар уни камондан ўққа тутдилар. Новакларнинг бири шайх кўксини тешиб ўтди. Шайх: «Оҳ!» деди-ю, ерга қулади. У туғбардор кокилини қўйиб юбормасдан чап қўли билан кўксидаги новакни суғуриб олди, сўнг бутун кучини йиғиб душман байроғига чанг солди.\nМўғулларнинг бири жон берган шайхнинг қўлидан байроқни тортиб олишга уринди, аммо кучи этмади. Байроққа иккинчи мўғул ёпишди. Аммо шайх Кубронинг бармоқлари душман байроғини шундай куч билан қисиб турардики, душманлар бу куч олдида ожиз қолдилар. Байроққа учинчи, тўртинчи, бешинчи, еттинчи мўғул навкари ёпишди. Улар бараварига зарб билан тортган эдилар, байроқ йиртилиб кетди. Байроқнинг катта парчаси шайх панжасида ғижимланганча қолди.\nМўғуллар ғазабдан қутуриб шайх мурдасини тўрт ёндан қилич билан чопа бошладилар. Кейин яна мурда қўлидан ялов парчасини олишга уриндилар. Аммо шайх қўли омбирдек маҳкам қисилган эди. Охири мўғулларнинг бири – юзи чўзинчоқ, малларанг, кўса ўнбоши бошқа навкарларни четга суриб, калта қиличини даст кўтарди-да байроқ парчасини ғижимлаб турган бармоқларни мўлжаллаб бор кучи билан урди. Аммо қисилиб, муштга айланган бармоқлар тошдек қаттиқ эди, қилич сакраб кетди. Жаҳли чиққан кўса қиличини четга ирғитиб, белида осилиб турган ханжарини суғуриб олди ва сўкина-сўкина шаҳид бармоқларини қирқа бошлади. Бармоқлар қони силқиллаб ерга томчилай бошлади. Ниҳоят, мурда бармоқларидан озод бўлган байроқ парчасини олишга муваффақ бўлган мўғуллар чунон бақирдиларки, қилич чопқилашаётган ҳар икки тараф ҳам ҳайратдан қотиб қолдилар. Айниқса, ўнбоши бутун бир қалъани қўлга киритгандек, мағрур эди».\nБу парчада буюк ватанпарварлик акс этган. Улуғ аждодимиз, ўз даврида довруғи этти иқлимга этган Шайхи Валитарошнинг Хоразм қатлиомида ёғий яловини тутиб ҳалок бўлгани тарихий манбаларда мавжуддир. Унинг ҳақида ҳазрати Жалолиддин Румийнинг ўлмас сатирлари бор. Шунингдек, бу парчада байроқнинг қўшин учун нечоғли улкан аҳамияти борлиги ҳам кўрсатилган. Мўғул жангчисининг шодон ҳайқириғи бежиз эмас. Кунпаякун байроқ – кунпаякун қўшин демак.\nЁЗНИНГ ЭНГ ЯХШИ ҲИКОЯСИ\n2019 йил ёзги таътилда Шаҳрисабздан тўққиз яшар жияним бизникига меҳмон бўлиб келди. Уни Тошкентнинг диққатга сазовор жойлари билан таништиришни ўзим зиммамга олдим. Тафсилотларга берилмаймиз. Асосий воқеага тўхталамиз. Ўқув йилининг илк кунидаги қувончли хабар олис Янгиобод қишлоғидан бизга етиб келди. Жияним бошланғич синфлар ўртасидаги «Ёзнинг энг яхши ҳикояси» танловида ғолиб бўлибди. Биз учун танловнинг даражаси муҳим эмас. Муҳими унинг мавзуси!\nТўққиз яшар Саидазимхон «Ашхабод» сайилгоҳи яқинидаги жуда-жуда баландда худди яқингинада тургандек ҳилпираши, ранглари кўзни оладиган БАЙРОҚ – байроғимиз ҳақида ёзган экан.\nТошкент давлат юридик университети ихтисослаштирилган филиали ўқитувчиси. Агзам Мирзаев


Qalampir.uz - Чимён МДҲдаги энг яхши тоғ-чанғи курортлари ўнлигига кирди\nЧимён МДҲдаги энг яхши тоғ-чанғи курортлари ўнлигига кирди\n14:56, 21.01.2019 Жамият\nМДҲдаги энг яхши курортлар ўнталигига Ўзбекистондаги “Чимён” курорти ҳам кирган.\n“ТурСтат” агентлиги 2019 йилнинг январь-февраль ойларида саёҳат қилиш учун МДҲ давлатларидаги энг яхши тоғ-чанғи курортларини аниқлаш мақсадида сўров ўтказди ва МДҲ мамлакатларидаги курортларнинг рейтингини тузди.\nМДҲдаги энг яхши қишки курорт номига Беларусдаги “Логойск” ва “Силичи” муносиб топилган. Ундан кейин Қозоғистондаги “Чимбулоқ”, Озарбайжондаги “Шоҳдоғ” ва “Туфандоғ”, Арманистондаги “Цахкадзор” ва Қирғизистондаги “Қоракўл” курортлари жой олган.\nБеларуснинг Минск вилоятидаги “Логойск” ва “Силичи” курортларига 32 фоиз овоз берилган. Қозоғистоннинг Олма ота шаҳри яқинидаги “Чимбулоқ” курортига 23 фоиз овоз берилган. Озарбайжоннинг “Шоҳдоғ” ва “Туфандоғ” курортлари 16 фоиз овоз тўплаган. Арманистон пойтахти Ереван шаҳридан 50 км узоқликдаги “Цахкадзор” курорти 8 фоиз олган. Қирғизистоннинг Иссиқ кўл вилоятидаги “Қоракўл” курорти 6 фоиз ва Тошкент вилоятидаги “Чимён” курорти 5 фоиз овоз йиғган.\nТеглар:Қишки курорт Чимён\nФВВ қор кўчкисидан огоҳлантирди\n17:17, 25.12.2018 2 049\nВидео: Чорвоқдаги дачалар бузиляпти\n13:59, 13.07.2018 14 631\nПрезидент Чимён ва Чорвоққа олиб борадиган уч қаватли транспорт боғламасини бориб кўрди\n13:56, 01.06.2018 6 577\nШавкат Мирзиёевга замонавий осма йўл лойиҳаси тақдим этилди\n17:43, 21.07.2017 4 725\nЧимёнда йўқолган одам 1 кундан кейин топилди\n09:20, 14.06.2017 7 153


18 Май 2021, Сешанба 07:27\nТақдимот Ўзбекистон Республикаси Инсон ҳуқуқлари бўйича Миллий маркази томонидан Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита ҳамда ЕХҲТ ДИИҲБ ва ЕХҲТнинг Ўзбекистондаги лойиҳалари Координатори билан ҳамкорликда ташкил этилди.\nТадбир давомида мамлакатимизда виждон эркинлигига бўлган ҳуқуқнинг амалга оширилиши, диний ташкилотлар фаолияти ва уларнинг ривожланиши учун зарур меъёрий-ҳуқуқий база яратилганлиги таъкидланди. Ўзбекистон томонидан инсон ҳуқуқлари камситилишининг олдини олишга, барча фуқароларга тенг имкониятлар яратишга қаратилган қатор халқаро ҳужжатларни ратификация қилингани ҳам айтиб ўтилди.\nШунингдек, тадбир иштирокчилари дин ва эътиқод эркинлиги ҳуқуқига оид халқаро стандартларни, уларнинг асосий параметрларини ва халқаро ҳуқуққа мувофиқ бу борада йўл қўйиладиган чекловларини батафсил кўриб чиқдилар.\nТадбирларда Сенатнинг Халқаро муносабатлар, ташқи иқтисодий алоқалар, хорижий инвестициялар ва туризм масалалари қўмитаси раиси Р. Алимов ва Сенатнинг Суд-ҳуқуқ масалалари ва коррупцияга қарши курашиш қўмитаси раисининг ўринбосари Ш.Чуллиев иштирок этишди.